Radić je rekao da treba imati u vidu da deo srpskog naroda živi u Crnoj Gori koja danas i formalno postaje članica NATO saveza, a da je slična situacija i u zemljama okruženja koje imaju iste aspiracije.\nPrema Radićevim rečima, slična situacija će biti i sa Bosnom i Hercegovinom, koja bi kratkoročno gledajući mogla da postane deo te vojne alijanse, ali i Makedonijom.\n- Ima nagoveštaja da će se isto desiti i sa Makedonijom, kako bi se stabilizovala situacija i premostile tenzije oko granice sa Grčkom - rekao je Radić i dodao da bi u takvoj situaciji deo srpskog etnosa bio u NATO.\nSrbija bi tada, kako je ocenio, bila u potpunom okruženju, što bi nametnulo potrebu da se ozbiljno preispita njen stav da bude vojno neutralna zemlja.\n- Bile bi nam potrebne ozbiljnije procene šta činiti dalje, kako da zemlja funkioniše unutar jednog saveza da li da ostane u poziciji vojne neutralnosti. U očima proruskih snaga, Srbija bi bila mostobran, ali koliko bi to izazvalo problema i političkih poteškoća je sada na Vladi koja mora da oceni šta je u našem interesu činiti - rekao je Radić.\nCrna Gora će danas i formalno postati 29. članica NATO-a, na ceremoniji u Vašingtonu kojoj će prisustvovati generalni sekretar Aljanse Jens Stoltenberg, crnogorski premijer Duško Marković i ministar inostranih poslova Srđan Darmanović.


Posle serije loših vesti na “Marakanu” je stigla i jedna dobra - fudbaleri će konačno dobiti plate. To je epilog sastanka koji je prvi operativac kluba Zvezdan Terzić imao sa petoricom najiskusnijih igrača: Mijailovićem, Lazovićem, Pavićevićem, Pečnikom i Rakićem.\nZbog toga su uspeli da obezbede novac za igrače preko sponzora i on će im u petak biti isplaćen. Biće to veliko olakšanje za ekipu koja od juna nije imala primanja izuzev premija za pobede u prvenstvu.\nIstovremno razgovaranao je i o tome da ekipa pruži maksimum u narednom duelu protiv Čukaričkog, jer taj meč svi u klubu smatraju ključnim u uspešnom privođenju jesene poluzenone kraju, a najiskusniji prvotimci su u ime ekipe obećali da će dati maksimum kako bi osvojili tri boda.


DRI nema podatke da je država kontrolisala akvizicije Telekoma\nBiznis Autor:Jelena D. Petrović23. dec. 201918:50 > 18:50\nDržavna revizorska institucija nije upoznata sa nalazima kontrole drugih državnih organa u vezi sa akvizivijama Telekoma, među kojima je i kupovina Kopernikusa za 200 miliona evra.\nPoslednji izveštaj Državne revizorske institucije predstavljen javnosti obuhvatio je najveće akvizicije od 2016. do 2018. godine koje premašuju 200 milijardi dinara. Preciznije, bavio se samo time koliko su nadležni državni organi efikasno kontrolisali te postupke. Pitanja o svrsishodnosti akvizicija državnog Telekoma ipak su ostala bez odgovora.\nFokus državnih revizora bio je na EPS-u, Srbijagasu i Telekomu. Akvizicije EPS-a i Srbijagasa kontrolisala je Vlada, resorna ministarstva i nadzorni odbori tih preduzeća.\nSlučaj Telekoma koji je preuzeo više kablovskih operatora, među kojima i Kopernikus za gotovo 200 miliona evra, sudeći prema izjavi državnog revizora Goranke Jovanović, pokazao se, ipak, drugačijim.\n„Kontrolu akvizicija koje je sproeo Telekom a.d. izvršio je Nadzorni odbor društva. Ne samo Nadzorni odbor nego korporativni organi akcionarskog društva Telekom. Međutim, kontrola ministarstva privrede nije nam dokumentovana“, navela je Jovanović.\n„Ministarstvo telekomunikacija, njihova veza, njihov nadzor, dali su oni dokumentovali kontrolu, nismo dobili“, dodala je ona.\nNa pitanje N1 da li će se DRI baviti prirodom Telekomovog preuzimanja više kablovskih operatora, sumom potrošenog novca, kao i ekonomičnošću zaključenih poslova Telekoma koji je u većinskom državnom vlasništvu od Goranke Jovanović smo dobili sledeći odgovor:\nDRI: Vodovodi gube 35 odsto vode godišnje\nDRI: Ne postoji registar preduzeća u kojima Srbija ima udeo u vlasništvu\n„Mi smo morali prvo da vidimo sistemski gde su problemi za akvizicije, odnosno kontrolu akvizicija. Efekte, ekonomičnost akvizicija mi sada ne možemo da vam ništa kažemo iz razloga što najmanje treba period od tri i više godina da protekne da bismo znali da cenimo efekte akvizicije.“\nNa naš komentar da su gubici, troškovi i nenaplaćena sredstva bili tema prethodnih izveštaja, predsednik DRI Duško Pejović navodi:\n„Voda je tekla odavno, teče i teći će, ovo je bogatstvo od kad je počelo da se upotrebljava. Akvizicija je tek počela i akcenat nije bio kad se vrši postupak akvizicije da li se šta izgubilo, rasulo, dakle nemoguće je upoređivati sa ovim.“\nPejović ističe i da je saglasnost Vlade i kontrola postupka drugačija kod Srbijagasa i EPS-a u odnosu na Telekom koji je akcionarsko društvo.\n„Ovi iz privrede kažu – mi za njih više nismo nadležni u direktnom delu, jer su oni bili kod nas u postupku privatizacije, i dok su bili, mi smo bili u nadležnosti. Kad je postupak završen on je više u nadležnostima njihove rukovodeće strukture koju bira Vlada“, objasnio je.\nIpak je bez odgovora ostalo insistiranje na pitanju zašto se procedura razlikuje za državni Telekom, čije su akvizicije vredne više od 300 miliona evra.\nNovinar FoNeta Zoran Pavić ukazao je na konferenciji za medije, da je država većinski vlasnik i EPS-a i Srbijagasa, gde je čitava procedura prošla kroz sve nivoe odlučivanja – i resornih ministarstava i Vlade, dok u slučaju Telekoma postoji samo odluka Nadzornog odbora.\nPejović je odgovorio da je DRI to i napisala u svom izveštaju.\n„Dakle, da mi to nismo napisali, onda bi bilo opravdano – ‘zašto niste napisali kada je država većinski vlasnik i kada upravlja i tako dalje'“, naveo je predsednik DRI.\nDržavna revizorska institucija uputila je preporuke Ministarstvu privrede radi efikasnije kontrole akvizicija shodno Zakonu o ministarstvima.\nDRIDuško PejovićTelekom Srbija\npre 50 min 73


Prvi je Dejan Rambo Petković, nekadašnji fudbaler crveno-belih i više brazilskih klubova (Flamengo, Vasko da Gama, Fluminense, Santos, Atletiko Mineiro), koji je došao da vidi kako rade izabranici Dejana Milojevića.\nOmaleni vezista je posmatrao trening u društvu brata Bobana (na slici desno) i Gorana Stojiljkovića, takođe bivšeg fudbalera Zvezde, kao i španskih i nemačkih klubova. On je i vlasnik škole fudbala Real iz Niša, iz koje su na "Marakanu" došla braća Ilić.\nRambo Petković posetio Zvezdu u Antaliji\nUpravo su i Luka i Ivan bili pod posebnom prismotrom, jer je u Antaliji njihov rad pratio direktor omladinske škole Mančester sitija Fil Robinson. Braća Ilić su i članovi engleskog kluba na pozajmici u Zvezdi.\nSledeću proveru u sklopu priprema za prolećni deo sezone, crveno-beli će imati u nedelju protiv Ujpešto Dože, a generalnu probu 7. februara sa Zenitom.


Da biste uspešnije kontaktirali Vaše klijente bili produktivniji i brži First Data Vam nudi svoj Call Centar sa obučenim zaposlenima i gotovim call menadžment rešenjima. Od sistema za upit klijenata do telefonskih automatizovanih servisa, First Data je otvorena za komunikaciju olakšavajući poslovanje klijentima i štedeći njihovo vreme i novac.\nFirst Data Vam obezbeđuje rešenja bez obzira da li sami upravljate centrom za pozive ili želite da neke ili sve usluge centra za pozive poverite nama. First Data Rešenje razvoja usluga za klijenta davaće Vašem timu za rad sa klijentima informacije kojima se brzo i tačno rešavaju upiti klijenata, čime se pruža bolja usluga i poboljšavaju odnosi sa klijentima. Ukoliko želite nekom drugom licu izvan firme da poverite vođenje dela ili svih usluga koje se odnose na pozive Vaših klijenata, First Data je sastavila tim izuzetno stručnog osoblja za pružanje usluga klijentima i iskusan menadžment koji pruža usluge klijentima finansijskih institucija u više centara za pozive štedeći vreme i troškove u vezi sa istim.


Tači razrešio savetnika Branislava Nikolića - Gorapress.net\n20.06.2019. u 07:42\nPredsednik Kosova Hašim Tači razrešio je danas dužnosti političkog savetnika Branislava Nikolića nakon što su se u javnosti pojavile informacije o njegovom navodnom učešću u „sumnjivim aktivnostima uperenim protiv ustavnog poretka i suvereniteta Kosova“.\nKancelarija predsednika Kosova javila je da nije imala nikakvu prethodnu zvaničnu informaciju od strane bezbednosnih institucija na Kosovu o mogućem uključenju Branislava Nikolića u sumnjive aktivnosti o kojima je javljeno u medijima.\nKancelarija je u saopštenju za javnost naglasila je da ozbiljno shvata izveštaje medija o "mogućem uključenju Nikolića u sumnjive aktivnosti, bile one kriminalne prirode ili aktivnosti koje ugrožavaju nacionalnu sigurnost", javlja Indexonline.\nPolazeći od načela poštovanja zakona i radi stvaranja prostora bezbednosnim vlastima da izvrše nezavisnu istragu o oovom slučaju, Tači, na osnovu svojih ustavnih i zakonskih nadležnosti, oslobodio je dužnosti danas političkog savetnika Branislava Nikolića, za koga je javljeno da je bio agent BIA Srbije.\n„Predsednik Tači ostaje posvećen na unapređivanju prava nealbanskih zajednica i njihovom predstavljanju na svim nivoima centralne i lokalne vlasti, shodno Ustavu Republike Kosovo. Konkretni slučaj je prosto pitanje vladavine prava i zakona“, kaže se u saopštenju.


Povreda De Brujnea bi mogla da spoji braću Azar! - Sportske.net\nPovreda De Brujnea bi mogla da spoji braću Azar!\nBelgijanac iz redova Mančester sitija će biti van stroja u narednih mesec dana.\nJuče je obelodanjeno da je De Brujne doživeo povredu zadnje lože i da će zbog toga propustiti neke jako važne duele "Građana". Više o tome OVDE.\nGvardiola neće moći da računa na njega u narednom periodu, a u problemu je i selektor Belgije Roberto Martinez.\nBelgijance očekuju dva meča u okviru kvalifikacija za Svetsko prvenstvo u Rusiji, sa selekcijama Bosne i Gibraltara, De Brujne će evidentno propustiti obe.\nBivši strateg Vigana i Evertona je naime pronašao rešenje za kriznu situaciju, a to bi trebalo da bude mlađi brat Edena Azara, Torgan.\nTorgan je svojevremeno iz Lensa prešao u Čelsi neposredno nakon prelaska Edena na "Stamford Bridž" iz redova Lila.\nIpak, u redovima "Plavaca" nije dobio pravu priliku, bio je na pozajmicama u Varegemu i Menhengladbahu, a u redovima nemačkog tima je i ostao od prošlog leta. U Borusiji se ustalio kao jedan od najboljih, te bi sada mogao da ponese i dres nacionalnog tima u veoma važnim mečevima.\nOn je do sada odigrao samo jedan susreta u A reprezentaciji Belgije, a interesantno je da je prvi put u nacionalni tim pozvan za meč sa Srbijom maja 2013. godine, u okviru kvalifikacija za Svetsko prvenstvo u Brazilu.\nDakle u postavi Belgije za naredne mečeva kvalifikacija, u ofanzivnom delu veznog reda treba očekivati braću Torgana i Edena Azara.


Shelly Palmer navodi pet zanimanja kojima najviše prijete roboti\nShelton Leigh Shelly Palmer, marketinški i tehnološki konzultant i poslovni savjetnik te član Foxove medijske porodice, kazao je da je neizbježno to da će nam roboti postati konkurencija na tržištu rada.\nShelly Palmer navodi pet zanimanja kojima najviše prijete roboti, a rizik, prema njegovom mišljenju, prijeti srednjem menadžmentu, pogotovo onima koji rade s Excel tabelama i unošenjem brojeva.\nPrema njegovim predviđanjima, roboti će zamijeniti i one koji rade u prodaji, osim ako nije riječ o osobama "koje prodaju snove ili magiju ili se, pak, koriste posebnim trikovima, primjerice povlasticama ili mitom, u sklapanju poslova".\nPalmer navodi da su na udaru čak i autori izvještaja te među njima i novinari, jer bi strojevi mogli iznimno tačno čitati i analizirati materijale i na temelju toga stvoriti vrlo čitljiv materijal. Najugroženiji su oni koji se bave sportskim ili finansijskim izvještajima.\nTakođer će roboti postati velika konkurencija i računovođama i knjigovođama, još jednom području koje obuhvata procesuiranje podataka. Na petom mjestu je, prema Palmeru, liječničko zanimanje ono koje će biti dovedeno u pitanje zbog tehnološkog napretka.


Info dan "Kreativna Evropa" u Tuzli | Kreativna Evropa\nInfo dan "Kreativna Evropa" u Tuzli\nPet, 01/29/2016 - 14:51\nU utorak, 1. decembra 2015. u Međunarodnoj galeriji portreta Tuzla, održat će se Info dan Deska "Kreativna Evropa" BiH s početkom u 10 sati.\nInfo dan će voditi Aida Kalender, voditeljica Deska Kreativna Evropa za BiH i potprograma "Kultura", te Zoran Galić, šef Deska za potprogram "Media". Oni će ukazati na najznačajnije aspekte aplikacije za program „Kreativna Evropa“ i dati osnovne informacije o mogućnostima učešća, finansijskim i pravnim pravilima Programa, različitim ulogama koje projektni partneri mogu imati te o načinu pronalaska projektnih partnera. Bosna i Hercegovina pristupila je programu Kreativna Evropa 22. jula 2014. godine.\nUlazna karta za BiH iznosi 205.000 EUR na godišnjem nivou, a ukupni budžet dostupan aplikantima za razdoblje 2014-2020 iznosi 1,46 milijardi eura.


Dveri: Presuda da Vučić Bošku Obradoviću isplati 200.000 dinara - JUGPRESS\nDveri: Presuda da Vučić Bošku Obradoviću isplati 200.000 dinara\nGradski odbor Dveri u Leskovcu preneo je u današnjem saopštenju da je Prvi osnovni sud u Beogradu doneo prvostepenu presudu kojom se predsednik Srbije Aleksandar Vučić obavezuje da , zbog povrede ugleda i časti, predsedniku DVERI Bošku Obradoviću isplati 200 000 dinara.\n“Presuda je donešena zbog reči izrečenih na televiziji Pink 13. i 16. februara 2019. godine u kojima predsednik Srbije Obradovića naziva lopovom i fašistom.\nMnogo važnije od same presude i iznosa iste je činjenica da je još jednom dokazano i pokazano pravo lice “najboljeg” među nama koji u dobro poznatom maniru treniranom devedesetih i dalje Srbijom širi laži i brutalno vređa svakog onog ko i malo drugačije misli.\nNa kraju i sama činjenica da se onaj ko sme da izađe svakom na duel nije pojavio na sudu bojeći se sučeljavanja sa Boškom Obradovićem i brutalnim sudarom sa istinom kao i to da njegov advokat nije tražio izjašnjavanje Obradovića, dovoljno govori o junaštvu i karakteru čoveka koji godinama unazad vuče Srbiju u pogrešnom smeru.\nMožda jeste ova presuda samo kap u moru presuda sa drugačijim ishodom, donešenim pod pritiskom uticaja i moći, ali svakako je nešto što uliva nadu i daje dodatnu snagu da se još žešće i odlučnije borimo protiv laži i ponašanja koje decenijama već uništava Srbiju i tera iz nje sve ono što i malo vredi i može da pomogne”, navodi se u saopštenju Dveri.


Vučić: Tribunalu sam poslao pismo povjerljivog sadržaja - Prnjavorski informativni portal\nVučić: Tribunalu sam poslao pismo povjerljivog sadržaja\nPredsjednik Vlade Srbije Aleksandar Vučić izjavio je danas da Haškom tribunalu nije uputio protestnu notu, već pismo i da ne može da kaže šta piše jer je sadržaj povjerljiv.\n“Pismo je, nije nota, i povjerljivo je”, rekao je Vučić novinarima nakon sastanka sa američkim senatorom Bobom Korkerom.\nRadio-televizija Srbije prenijela je danas da je Srbija je poslala protestnu notu Haškom tribunalu zbog ponašanja suda prema predstavniku Srbije na ročištu povodom zahtjeva za hapšenje troje članova Srpske radikalne stranke (SRS).\nKako je navela RTS, Vučić je poručio sudu u Hagu da mora da poštuje Srbiju, navodeći dvostruke aršine koje taj sud primenjuje. Srbiji se, kako je naveo Vučić, ne dopušta da neke slučajeve vodi pred nacionalnim sudovima, za šta su druge države dobile saglasnost.\nVučić je podsjetio i na sve dopise Srbije kojima je davala garancije za puštanje optuženika na privremenu slobodu zbog liječenja, a na koje se Tribunal oglušio, piše na sajtu RTS-a.\nHaški tribunal nije odgovorio na dopis Vlade Srbije, odnosno premijera iz oktobra 2015. da se bivši general Vojske RS Zdravko Tolimir pusti radi liječenja na privremenu slobodu, a u utorak, na ročištu povodom zahtjeva Tribunala za hapšenje tri člana SRS, predsjedavajući vijeća, sudija Alfons Ori nije dozvolio predstavniku Srbije da govori.\nZdravko Tolimir, osuđen na doživotni zatvor zbog genocida u Srebrenici, umro je u pritvoru Haškog tribunala u ponedjeljak, 8. februara.\nbalkan srbija vijesti Vučić


RUSI TVRDE: Vučić pokazao da je "jači" od Brisela! | Vestinet.rs\nPočetna POGLEDI\tRUSI TVRDE: Vučić pokazao da je „jači“ od Brisela!\nAgencija je procenila: „Višegodišnji napori Brisela da dođe do potpisivanja konačnog i pravno obavezujućeg sporazuma između Beograda i prištine (što bi bilo faktičko priznavanje nezavisnosti Kosova sa strane Srbije) ostali su bez rezultata.\nPredsednik Srbije Aleksandar Vučić izdejstvovao je – uprkos pritisku Zapada – novo odlaganje zvaničnog priznanja.“\n„Odjednom se ispostavilo da Srbima bezobzirno oteto Kosovo nije nikuda nestalo. A i da ga ne priznaje ne prosto preko 60 država, među kojima su Rusija, Kina, Indija i Izrael, nego i pet zemalja EU (Španija, Grčka, Kipar, Slovačka i Rumunija).\nJoš je Španija posle katalonske krize postala jedan od najljućih protivnika nezavisnosti Kosova. Povrh svega, poslednjih godina je nekoliko zemalja povuklo vlastita priznanja nezavisnosti Kosova“.\n„Dopuštena mogućnost razmene teritorija dala je Vučiću dodatno vreme i dopunski manevarski prostor. On 11. novembra treba da se sretne sa Trampom, a pre toga sa Putinom.\nČini se da će upravo ti susreti, a ne pozicija brisela biti ključni za krajnju srpsku poziciju povodom Kosova“.


Blog - Page 4 of 21 - Otkup Polovnih Automobila\nSUV dominacija: Lamborgini udvostručio prodaju\nOdluka italijanske fabrike automobila Lamborgini da proširi dijapazon svoje proizvodnje i kupcima ponudi SUV model Urus se isplatila već nakon godinu dana. Naime, prema podacima koji stižu iz ove kompanije, prodaja Lamborgini modela je znatno poboljšana, a najveći broj prodatih automobila zapravo je Urus SUV. Statistički podaci o prodaji Lamborgini automobila Lamborgini je od 1. […]\nNemački automobilski gigant Audi predstavio je novu, sportsku verziju svoje luksuzne limuzine A8, koja nosi naziv S8. Prema najavama iz ove kompanije ovaj automobil će se na tržištu naći tokom 2020. godine i predstavljaće pravu revoluciju, kada je ovaj tip automobila u pitanju. Ovaj automobil biće najsnažniji model iz familije Audi A8, a stilski se […]\nIako još ništa nije zvanično potvrđeno i iako iz same Volkswagen fabrike nisu stigle oficijalne fotografije, na osnovu službenih tizera, insajderskih fotografija i informacija koje su procurile od strane dizajnerskog centra VW predstavljen je render mogućeg izgeda novog Golfa VIII. Premda je sve nagađanje, ovakve informacije se uglavnomi pokažu istinitim, s obzirom na to da […]\nJapanski proizvođač automobila Toyota objavio je pojedinosti i tehničke detalje svog modela Supra, pete generacije, koji je namenjen za evropsko tržište, a sve povodom početka prodaje ovog sportskog modela na Starom kontinentu. Ovaj model automobila bio je izuzetno popularan u drugoj polovini 20. veka, a aktivno se proizvodio od 1978. do 2002. godine. Za to […]\nŠef globalnog dizajna Hyundai fabrike automobila – Simon Lasbi, otvoren je za radikalne promene kada je dizajn nove generacije južnokorejskog proizvođača automobila u pitanju, gde će elektrifikacija i autonomna funkcionalnost postati norme i deo obavezne opreme. Lasbi je u intervjuu za popularni auto magazin istakao da će jedan od njegovih glavnih zadataka biti stvaranje naslednika […]


RUSKA "RAKETA MIROTVORAC" biće probno lansirana u oktobru - Nova Borba\nRUSKA "RAKETA MIROTVORAC" biće probno lansirana u oktobru\nRaketa „Sarmat“ upravo je prošla ceo kompleks fabričkih testiranja i spremna je za prvo probno lansiranje, možda već u oktobru.\nRaketa će biti teška ukupno 100 tona, od toga će imati 10 tona korisnog tereta, što znači da može nositi 15 balističkih raketa sa zasebnim samonavođenim bojevim glavama, od kojih svaka ima snagu od 150 do 300 kilotona.\nBojeve glave će biti raspoređene u vidu „grozda“. Posle povratka u atmosferu svaka od njih se odvaja i nastavlja put ka svome cilju u skladu sa sopstvenim programiranim algoritmom.\nZahvaljujući svim tim inovacijama „Sarmat“ je najveća i najteža raketa na svetu i jedna od najrazornijih, prenosi Glas Moskve.\nOna će služiti kao efikasan faktor nuklearnog odvraćanja koji će doprineti jačanju mira i stabilnosti u svetu.\nPored svega rečenog, raketa može da uništava ciljeve u radijusu od 17.000 kilometara, između ostalog i na drugoj strani planete jer može da leti preko Južnog pola.\n„Potencijalni protivnik neće očekivati napad Rusije preko Južnog pola. Zbog toga ćemo ga primorati da potroši podosta novca za novu liniju odbrane, mada ona svakako neće biti efikasna. To će omogućiti Rusiji da ima više slobode u svojoj spoljnoj politici“, rekao je Vladimir Jevsejev, direktor Centra za socijalna i politička istraživanja.\nOn je dodao da je ovo oružje neophodno kako bi zamenilo svoju zastarelu prethodnicu, raketu R-36M2 „Vojvoda“.\n„Ta interkontinentalna balistička raketa je proteklih 30 godina služila kao faktor odvraćanja mogućih konflikta i obezbeđivala nam mirno nebo“, nastavio je ekspert.\n„Došlo je vreme da ona ode u zasluženu penziju i preda štafetu novoj generaciji“.\nU ovakvim projektima učestvuje i tesno sarađuje oko 500 kompanija. Zbog toga je neophodno izvršiti maksimalan broj fabričkih testiranja.\nČim interkontinentalna balistička raketa „Sarmat“ uđe u vojnu strategiju, biće razmeštena u Istočnom Sibiru blizu grada Čite, što garantuje njeno bezbedno lansiranje jer neće biti moguće presretanje sa strane mora.\n„Ukupno će biti 154 rakete tipa ’Sarmat’ jer toliko ima ukopanih silosa za raketu ’Vojvoda’, koja je služila kao mirotvorac tokom proteklih 30 godina“, rekao je Vadim Kozjuljin, profesor Akademije vojnih nauka.


Da li trudnica koja je kod poslodavca angažovana po osnovu ugovora o privremenim i povremenim poslovima ima pravo na bolovanje radi održavanja trudnoće kao i pravo na naknadu primanja za vreme porodiljskog odsustva i odsustva sa rada radi nege deteta?\nU okviru posebnih odredbi Zakona o radu (“Sl. glasnik RS”, br. 24/2005, 61/2005, 54/2009, 32/2013, 75/2014 i 13/2017 – odluka US) – Rad van radnog odnosa, članom 197. ovog zakona predviđeno je da poslodavac može za obavljanje poslova koji su po svojoj prirodi takvi da ne traju duže od 120 radnih dana u kalendarskoj godini da zaključi ugovor o obavljanju privremenih i povremenih poslova sa određenim licem, kao i da se ovaj ugovor zaključuje u pisanom obliku.\nLice koje obavlja privremene i povremene poslove pravo na naknadu za rad kao i druga prava ostvaruje u skladu sa Ugovorom o privremenim i povremenim poslovima.\nLicu koje radi po ugovoru o privremenim i povremenim poslovima isplaćuje se ugovorena naknada (a ne zarada) za rad koja se, po pravilu, računa samo za radne dane kada je ovo lice dolazilo na rad i obavljalo ugovorene poslove.\nZakonom o radu propisano je pravo na naknadu zarade za dane odsustvovanja sa rada zbog privremene sprečenosti za rad do 30 dana na teret sredstava poslodavca (pa i za vreme bolovanja radi održavanja trudnoće), samo kao pravo zaposlenih koji su zasnovali radni odnos zaključivanjem ugovora o radu na neodređeno ili određeno vreme. Međutim, lice angažovano po osnovu ugovora o privremenim i povremenim poslovima nema status zaposlenog u smislu odredbi Zakona o radu.\nIsto tako, lica koja obavljaju poslove po osnovu privremenih i povremenih poslova ne ulaze u krug osiguranika koja ostvaruju naknadu zarade na teret sredstava obaveznog zdravstvenog osiguranja, u skladu sa članom 73. Zakona o zdravstvenom osiguranju (“Sl. glasnik RS”, br. 107/2005, 109/2005 – ispr., 57/2011, 110/2012 – odluka US, 119/2012, 99/2014, 123/2014, 126/2014 – odluka US, 106/2015 i 10/2016 – dr. zakon). Takođe, ova lica ne ulaze ni u krug lica koja ostvaruju naknadu zarade za vreme porodiljskog odsustva, odsustva sa rada radi nege deteta i odsustva sa rada radi posebne nege deteta, u skladu sa članom 10. Zakona o finansijskoj podršci porodici sa decom (“Sl. glasnik RS”, br. 16/2002, 115/2005 i 107/2009).\nOvo lice može da odsustvuje sa rada (bez naknade ili uz naknadu “ugovorene naknade” na teret poslodavca), samo ukoliko je to posebno predviđeno ugovorom o privremenim i povremenim poslovima. U tom smislu, i do prestanka ugovora o privremenim i povremenim poslovima dolazi pod uslovima i u skladu sa postupkom koji je predviđen ugovorom o privremenim i povremenim poslovima. Ukoliko dođe do prestanka obavljanja privremenih i povremenih poslova, ovo lice može ostvarivati prava u skladu sa odredbama Zakona o zapošljavanju i osiguranju za slučaj nezaposlenosti (“Sl. glasnik RS”, br. 36/2009, 88/2010 i 38/2015), pod uslovima propisanim tim zakonom, pa eventualno i pravo na novčanu naknadu.


Mart 14, 2019 9:23\nGlavna i odgovorna urednica "Sputnjika" Ljubinka Milinčić kaže za RTS da Rusija dokumentom usvojenom u gornjem domu traži kaznu za one koji su bombardovali SRJ 1999. godine.\n"Ta odluka ili deklaracija gornjeg doma je veoma važna jer je opomena na jedan strašan događaj, kada je 19 zemalja bombardovalo jednu zemlju sa izmišljenim razlozima. Ona podseća, opominje i skreće pažnju na to da je promenio sve u svetu. Dokumentom se traži kazna za one koji su to uradili", napomenula je urednica Sputnjika gostujući u Dnevniku RTS-a.\n"Živeći u Moskvi više od 15 godina, mogu reći da sam srela mnogo ljudi koji su mi rekli da je bilo strašno kad su nas bombardovali, pa su mi pričali kad su protestovali pred američkom ambasador", priča urednica Sputnjika.\n"Mi smo zemlja koja vodi teške pregovore sada, posećuju nas iz svih zemalja da nam objasne šta nam je interes ili cilj. Obeležićemo i stavićemo na znanje svetu da je to bila nezakonita akcija. Mi nismo zaboravili bombardovanje, niti treba da zaboravimo", rekla je urednica Sputnjika.\nOvaj narod, ističe, nikada ne bi rekao "da" NATO-u na eventualnom referendumu. "Ali međunarodnu zajednicu za to baš briga, videli smo u Makedoniji", ukazala je Milinčićeva.\nbombardovanje SRJNATOruski dokument\nReagovanja na zahteve BNV-a 3\nRužić: Ekstremističko huškanje Ugljanina 4\nGojković: Vučić da ostane, neki ministri da odu 10


Stanković - Olimpija ispred Srbije i Zvezde!? - Sportske.net\nStanković - Olimpija ispred Srbije i Zvezde!?\n22. novembar 2013.\nIako je nakon oproštajnog meča najavio da bi mogao da preuzme neku od funkcija u stručnom štabu reprezentacije Srbije, čini se da je Dejan Stanković odlučio da promeni plan i postane jedan od vlasnika ljubljanske Olimpije.\nDejan Stanković oprostio se od profesionalnog bavljenja fudbalom u tekućoj godini a nedavno mu je na "Karađorđu" upriličen oproštaj od nacionalnog tima Srbije.\nTih dana uveliko se spekulisalo da bi Stanković mogao da preuzme neku od funkcija u "A" selekciji fudbalske reprezentacije Srbije ali slovenački mediji tvrde da od toga neće biti ništa.\nLjubljanski sportski list "Ekipa" prenosi da je Dejan Stanković spreman da sa svojim šurakom Milenkom Aćimovićem preuzme ulogu vlasnika FK Olimpija.\nAćimović se već nalazi na funkciji sportskog direktora ljubljanskog tima a interesantno je da još jedan "zvezdaš" vodi tim. U pitanju je Milorad Kosanović koji sa klupe predvodi "Zmajčeke".\nOstaje da se vidi da li je Deki Stanković zaista rešio da postane vlasnik Olimpije i da li je na tu njegovu odluku uticala odluka Siniše Mihajlovića da napusti reprezentaciju Srbije čime je i nekadašnji vezista Intera i Lacija izgubio želju da se lati posla koji mu je bio nuđen.\nSada i definitivno, Živković odlazi iz Benfike!\nŠest kombinacija za Novaka, u dve je prvi na kraju sezone!\nEK - Cedevita bi da ispliva, Avramović solidan u pobedi Unikahe


Obeleženo pokretanje ProdajaDelova.rs – novog portala za prodaju auto-delova | Mojauto\nPromo\t| 18. 06. 2020. - 22:32h\nNovi sajt na tržištu privukao je veliku pažnju u proteklih par nedelja, jer je startovao sa preko 300.000 artikala, što je predstavlja apsolutno najširu ponudu auto-delova na jednom mestu u Srbiji, a zahvaljujući saradnji sa najvećim dobavljačima na našem tržištu.\nDanas je najavljeno da je u pripremi još 100.000 artikala koji će uskoro biti dostupni.\nProdajadelova.rs je porodična firma koja je dugo čekala na realizaciju. Nikola Đurović koji je osnivač i direktor ove firme je danas predstavio svoj profesionalni put u velikim korporacijama gde je radio baš na auto-programu dugi niz godina. Osim njegovog velikog profesionalnog znanja i iskustva, on je pasionirani ljubitelj automobila, tako da još pre par godina pravi biznis plan za ovaj projekat, da bi sada ostvario svoj san.\nProblemi na tržištu – a koje je Nikola uvideo – obuhvataju to da su cene delova veoma bitne kod donošenja odluke o kupovini i da kompleksnost asortimana dosta vezuje kupca za prodavca, te se smanjuje šansa da vozač samostalno odabere i kupi rezervni deo.\nOno što je ova mlada porodična firma osmislila kao rešenje je online portal koji omogućava svakome da jednostavno i sa sigurnošću dođe do rezervnog dela koji mu je potreban i poruči ga.\nS obzirom na to da portal poseduje najširi asortiman u Srbiji, ušteda je zagarantovana, kao i brzina same kupovine.\nPortali širom sveta uzimaju dobar deo tržišta i u konstantnom su porastu – Autodoc, Oscaro, Epiesa, i mnogi drugi. Menja se način kupovine, ali vozači i serviseri su mlađi i prirodnije im je da imaju širu ponudu „na klik“.\nOno po čemu se Prodajadelova.rs ističe jeste da to nije samo katalog proizvoda i portal za jednostavnu kupovinu u tri koraka, već pruža i kompletnu uslugu u pomoći oko odabira pravog dela ili seta delova. U stručnoj podršci rade ljudi sa preko 20 godina iskustva u prodaji auto-delova koji su za svega par nedelja rada dobili velik broj pohvala za znanje, strpljenje i uslužnost.\nNa današnjem druženju povodom lansiranja Prodajadelova.rs bili su okupljeni svi najveći distributeri auto delova u Srbiji, online influenseri, partneri i saradnici, tako da se uliva veliko poverenje u predstavljene planove – konstantno povećanje asortimana, unapređenje sistema plaćanja i isporuka, povećanje stručnog tima za bržu komunikaciju sa kupcima i planovi za saradnju sa servisima koji se vide kao partneri.\nPovezane teme: prodaja delova, auto delovi, automobili, održavanje vozila


Evropske kvalifikacijame za svetsko IeSF prvenstvo biće 14. i 15. avgusta\nFinalno nadmetanje domaćih timova za evropske kvalifikacijame za svetsko IeSF prvenstvo biće 14. i 15. avgusta\nMilena Rašić 13. 8. 2021.\nPred nama je vikend koji će odlučiti reprezentativce Republike Srbije na evropskim kvalifikacijama za ovogodišnje IeSF prvenstvo! Live prenos održaće se na Klan RUR YouTube kanalu 14. i 15. avgusta od 11h.\nOvog vikenda je kraj sezone ovogodišnjih IeSF kvalifikacija, a uskoro ćemo saznati ko će predstavljati Srbiju na regionalnim kvalifikacijama za svetsko IeSF prvenstvo u Izraelu.\nSportski Esports Savez Srbije (SESE) je održao po dve runde kvalifikacija za četiri različite igre koje će se igrati na svetskom prvenstvu – Counter Strike: Global Offensive, Dota 2, PES 21 i Tekken 7. Najbolji takmičari su se plasirali u veliko finale, odakle pobednici idu na regionalne kvalifikacije za IeSF šampionat.\nSve kvalifikacije će biti emitovane na zvaničnom Klan RUR YouTube kanalu a gledaoci o tačnom rasporedu programa mogu da se informišu na zvaničnim sajtu.\nInače, SESE je udruženje ljubitelja video igara i sportskog takmičenja koje za cilj ima popularizaciju esporta u Srbiji i regionu. Osnovan je 2008. godine, a postaje članica International e-Sports Federacije (IeSF) odmah po osnivanju 2009. Zadatak Srpske e-Sport Asocijacije je da okupi sve gejmere zainteresovane za takmičenja na domaćoj i Internacionalnoj sceni. Pored registrovanja igrača iz Srbije, zadatak SESE je i uvođenje standarda u kompetativnom gejmingu.


Uspešan kraj polusezone - Istočne VESTI\nadminDec 17, 2018Sport0\nRukometašice “Đerdapa” iz Kladova su jesenji prvaci u Prvoj ligi za žene, grupa “Istok”. Na 11 odigranih utakmica izvojevale su 10 pobeda i samo 1 remi, bez poraza.\nZimsku pauzu trener Perica Brložanović će iskoristiti da još bolje uigra ekipu pred prolećna iskušenja i teška gostovanja u Vranju, Žitorađi i Lebanu. Na tim utakmicama će verovatno i pasti odluka o prvaku Prva lige “Istok”.\nTAGdjerdap kladovo rukomet\nPrethodni članakPremijera dečje predstave „Novogodišnji slučaj čarobnice Lili“ Sledeći članakU Boru održano predavanje "Studenti i savremeno obrazovanje"


Šta je Apgar skor i koja je njegova funkcija? - Seracell | Matične ćelije\nApgar skor je metod za procenu vitalnosti novorođenčeta neposredno nakon porođaja. Nastao je davne 1952. godine i nosi naziv upravo po svom tvorcu dr Virdžiniji Apgar.\nOsnovni cilj procene je provera adaptacije bebe na prvu fizičku odvojenost od majke i prihvatanje nove sredine u kojoj se našla. Odmah po rođenju, bebina pluća pune se vazduhom, u krvi bebe dešavaju se velike promene, bebin organizam samostalno reguliše telesnu temperaturu, nivo šećera u krvi i sve ostalo potrebno za samostalan život. Procena Apgar skorom pruža brzu i neophodnu informaciju osoblju u porođajnoj sali o potrebi da se novorođenčetu pomogne u ovim novim izazovima na koje je naišlo.\nSmatra se da 8 – 10% beba zahteva dodatnu podršku po rođenju, a potrebu za tim dobijaju upravo procenom vodeći se parametrima Apgar skora.\nApgar skor – parametri i ocenjivanje\nParametri koji se ocenjuju da bi se dobio ukupan rezultat Apgar skora su:\nSvaki od navedenih parametara se ocenjuje sa 0, 1 ili 2 boda, zatim se svi dobijeni bodovi saberu i dobija se ukupna procena. Prvo ocenjivanje sledi odmah po rođenju bebe, a drugo nakon 5 minuta i rezultat bude predstavljen kao ocena po rođenju / ocena nakon pet minuta (na primer 9/10). Ukoliko se nakon prve ili druge procene primeni neka od neophodnih intervencija u cilju poboljšanja bebinog stanja, procena Apgar skorom ponoviće se nakon 10 pa 20 minuta od rođenja i kasnije ukoliko je potrebno.\nOcene 8, 9 i 10: znak da je beba u dobrom zdravstvenom stanju i da joj je potrebno rutinsko zbrinjavanje u porođajnoj sali\nOcene 5, 6 i 7: znak lošijeg stanja novorođenčeta i potrebe da mu se pruži pomoć\nOcene 4 i niže: znak da beba zahteva intenzivan nadzor i pomoć\nPsihomotorni razvoj beba koje su na rođenju imale vrlo nizak Apgar skor (ispod 5) moraju se pratiti duži vremenski period.\nPokazatelj stanja, a ne i uzroka eventualnih problema\nApgar skor ukazuje na trenutno stanje novorođenčeta, al ne i na uzrok lošije ocene bebe. Različiti su faktori koji doprinose da zdravstveno stanje bebe neposredno po rođenju ne bude povoljno. Neke od njih su:\nPrimena različitih lekova tokom porođaja\nKrvarenja tokom trudnoće\nUrođene anomalije bebe\nKoja su ograničenja ovog metoda?\nSubjektivnost pri ocenjivanju i neprilagođenost prevremeno rođenoj deci.\nIstraživanja rađena na ovu temu potvrdila su da je procena Apgar skorom veoma subjektivan metod, pa čak i u onim aspektima za koje se to ne može pretpostaviti, poput broja otkucaja bebinog srca. Ipak, Apgar skor je u praksi i dalje veoma prisutan uprkos pojavi preciznijih metoda poput gasne analize iz pupčanika, određivanja koncentracije kiseonika u krvi pulsnom oksimetrijom, patohistološkog pregleda posteljice i slično).\nRođenje bebe – jedinstvena prilika za čuvanje matičnih ćelija\nDok traje procena bebinog stanja Apgar skorom, trenuci odmah nakon rođenja koriste se i da se sačuvaju neprocenjivo vredne matične ćelije iz bebinog pupčanika. Ova procedura je bezbolna i kratka, a čuvanjem matičnih ćelija ulažete u budućnost svoje bebe i drugih članova porodice na najbolji mogući način.


Hrkalović saslušana zbog nezakonitog prisluškivanja kriminalca Eleza - KRIK\nHrkalović saslušana zbog nezakonitog prisluškivanja kriminalca Eleza\nObjavio/la KRIK.rs 22/11/2021\nBivša državna sekretarka u MUP-u Dijana Hrkalovića saslušana je danas u Tužilaštvu za organizovani kriminal zbog sumnje da je da je uticala da se nezakonito prisluškuje kriminalac Darko Elez. Osim nje, saslušan je i bivši načelnik Policijske uprave Novi Sad Milorad Šušnjić.\nHrkalović je uhapšena sredinom oktobra zbog sumnje da je uticala na kolegu Dejana Milenkovića da izveštaj o veštačenju telefona Veljka Belivuka u okviru istrage za ubistvo Vlastimira MIloševića ne dostavi odmah tužilaštvu.\nKrivična prijava protiv nje sada je proširena i za nezakonito prisluškivanje kriminalca Darka Eleza, kaže njen advokat za KRIK.\n„Ona je iznela odbranu i negirala krivicu. Danas su saslušani i svedoci i niko od njih je nije ni spomenuo”, kaže advokat Nenad Tasić koji brani Hrkalović.\nO vezama sa Elezom, Dijana Hrkalović je ispitivana u martu kada je prvi put privedena u policiju na saslušanje. Ona je tada izjavila da nikada privatno nije bila u kontaktu sa Elezom, ali i da se ne seća da li je službeno razgovarala sa njim u prisustvu drugih policajaca.\nNegirala je i da je Eleza ikada posećivala u zatvoru, a rekla je da se ne seća da li je dala nalog svojim kolegama da sa njim obave službeni razgovor ili ga posete u zatvoru. Jedno pitanje policajaca odnosilo se i na to da li je ikada sedela zajedno u društvu sa Elezom i bivšim predsednikom Fudbalskog saveza Srbije Slavišom Kokezom što je ona negirala.\nElez je inače nedavno u Bosni i Hercegovini osuđen na 15 godina zatvora zbog četiri ubistva i razbojništva i to tako što je skopio sporazum sa tužilaštvom. Potpisivanjem ovog sporazuma, Elez je pristao je da sarađuje sa tužilaštvima ove zemlje i Srbije i pomogne im u rasvetljavanju krivičnih dela.\nElez je osuđen da je predvodio kriminalnu grupu za likvidacije. Kada nisu radili za Eleza, plaćenici su ubijali za škaljarski i kavački klan – kriminalne grupe koje su u sukobu od 2014. godine. U ovaj rat uključile su sve veće kriminalne grupe na Balkanu, a u obračunu je stradalo više od 50 osoba.\nHrkalović je godinama bila uticajna u srpskoj policiji, a dovođena je u vezu sa kavačkim kriminalnim klanom i grupom Veljka Belivuka. Vezu sa ovom grupom Hrkalović je održavala preko pripadnika Žandarmerije Nenada Vučkovića Vućka sa kojim je bila u emotivnoj vezi.\nUprkos tome, o odnosima sa Belivukom grupom, koja je optužena za pet ubistava, otmice, mučenje i silovanje, Hrkalović nikada nije ispitana.\nOna je prvi put pivedena u martu, ali ne kao osumnjičena, već u svojstvu građanina, i ispitana u vezi sa nezakonitim prisluškivanjem predsednika Srbije Aleksandra Vučića.\nViše o Hrkalović pročitajte ovde\nViše o Elezu pročitajte ovde\nPredrag Koluvija (foto: KRIK)\nKoluvija podneo drugu tužbu protiv KRIK-a, traži blizu tri miliona dinara\nUbijeni Velibor Dunjić (foto: društvene mreže)\nSuđenje za ubistvo Dunjića održalo se samo jednom ove godine\nZaplenjena marihuana (foto: MUP)\nMUP: Zaplena više od pola tone marihuane u Nišu


Direktorka Kancelarije za ljudska i manjinska prava Vlade Srbije Suzana Paunović obratiće se na tribini o položaju starijih osoba u našoj zemlji u utorak, 17. decembra 2019. godine, sa početkom u 12 časova u Gradskoj opštini Vračar, svečana sala (ulica NJegoševa 77, Beograd).\nPored Paunović na tribini će govoriti i Mihailo Grupković, predsednik skupštine GO Vračar, Nadežda Satarić, predsednica Upravnog odbora Udruženja „Snaga prijateljstva“ – Amity i Slobodan Rebić, predsednik Udruženja penzionera Vračara.\nNakon uvodnih obraćanja i diskusije predviđeno je emitovanje kratkih spotova o položaju starijih, antidiskriminaciji i toleranciji u našem društvu.\nCiljevi tribine su da se promovišu prava sadržana u Univerzalnoj deklaraciji o ljudskim pravima; poveća vidljivost starijih ljudi kao učesnika u društvu, koji su posvećeni poboljšanju uživanja ljudskih prava u mnogim oblastima života; osvrne na napredak i izazove u obezbeđivanju punog i jednakog uživanja ljudskih prava i osnovnih sloboda od strane starijih osoba i ukaže na diskriminaciju i nasilje nad starijim osobama.\nTribina se održava u okviru obeležavanja „Nedelje ljudskih prava“ na opštini Vračar, u organizaciji Kancelarije za ljudska i manjinska prava Vlade Republike Srbije, Gradske opštine Vračar i udruženja građana „Snaga prijateljstva“ – Amity.\nIzjave za medije predviđene su u 11,45 časova. Zainteresovani predstavnici medija svoje akreditacije mogu poslati na imejl adresu: press@ljudskaprava.gov.rs najkasnije do utorka, 17. decembra, do 10 časova.


Ujedinjena Evropa treba da ima zajedničke oružane snage - Intervju – Ditrih Jenš, izaslanik odbrane u nemačkoj ambasadi u Beogradu - Nedeljnik Vreme\nKonceptom "Unutrašnjeg rukovođenja" nastala je ideja vodilja koja se ostvaruje u Bundesveru. Vojnik kao "građanin u uniformi" najvažniji je element ovog principa. On deluje u skladu sa svojom savešću i sam preuzima odgovornost\nPotpukovnik Ditrih Jenš savetuje ambasadora, pruža mu podršku u svim pitanjima odbrambene i bezbednosne politike, te u vojnim i vojnotehničkim pitanjima vezanim za namensku industriju. Takođe, izveštava i nemačko ministarstvo odbrane o prilikama u Srbiji i regionu sa aspekta vojne i bezbednosne politike. Sarađuje blisko sa Vojskom Srbije i održava vezu između srpskog i nemačkog ministarstva odbrane. Inače, Kancelarija izaslanika odbrane podržava pripremu i realizaciju obimnog programa saradnje, koji između ostalog obuhvata razmenu učesnika na kursevima i drugog osoblja, bilateralne štabne razgovore, ekspertske razgovore i raznovrsne posete na svim nivoima oružanih snaga i ministarstava.\n"VREME": Kako su nastale oružane snage Savezne Republike Nemačke posle Drugog svetskog rata?\nDITRIH JENŠ: Bundesver je osnovan 12. novembra 1955. godine. U to doba je postojanje nemačkih oružanih snaga, zbog iskustva svetskog rata samo nekoliko godina ranije, za mnoge građane i političare u mladoj Saveznoj Republici Nemačkoj još bilo nezamislivo. Ovaj novi vojni početak je bio i sasvim nov početak po sadržajima. Oružane snage su čvrsto utemeljene na vrednostima i normama slobodarskog demokratskog poretka, a konceptom "Unutrašnjeg rukovođenja" nastala je ideja vodilja koja se ostvaruje u Bundesveru. Vojnik kao "građanin u uniformi" je najvažniji element ovog principa. On deluje u skladu sa svojom savešću i sam preuzima odgovornost.\nKako se nemački vojnici suočavaju sa nemačkom (nacističkom) prošlošću?\nNaš stav u Bundesveru na tu temu je jasan: tradicija nastaje suočavanjem sa sopstvenom prošlošću. Istovremeno ona određuje sadašnje i buduće delovanje. Međutim, nemačku istoriju – a pogotovo nemačku vojnu istoriju – obeležavaju lomovi i prekidi. Samo oni elementi nemačke istorije koji su u skladu sa slobodarskim demokratskim sistemom vrednosti mogu da budu temelj tradicije. Tradicija Bundesvera se zasniva na kritičkom suočavanju sa prošlošću, tako da zločinačka nacistička država ne može biti temelj tradicije. Za oružane snage jedne demokratske pravne države Vermaht kao institucija nije pogodan za građenje tradicija. To važi i za Nacionalnu narodnu armiju (NVA), vojsku bivše Nemačke Demokratske Republike. Kao celina, ona nije pogodna za građenje tradicija. Zbog svog samopoimanja kao stranačke vojske Jedinstvene socijalističke partije Nemačke služila je očuvanju vladavine njene diktature.\nProteklih 66 godina Bundesver je mnogo učinio, tako da je iz toga nastala nova tradicija. Vrednosti i norme utvrđene osnovnim zakonom, nemačkim Ustavom, obavezujuće su. To su, između ostalog, poštovanje ljudskog dostojanstva, princip vladavine prava, demokratija i podela vlasti, kao i obavezno zalaganje za slobodu i mir. Za vojnike to znači da i u borbi moraju poštovati ljudsko dostojanstvo.\nKako gledate na učešće Bundesvera u operaciji NATO-a 1999. godine u Jugoslaviji?\nU Nemačkoj je potrebna saglasnost parlamenta kada se vojnici Bundesvera šalju u oružane operacije u inostranstvu. Bundesver je deo izvršne vlasti i podleže primatu politike, stoga ja kao vojnik neću da se izjasnim o tom pitanju.\nKakva je vojna saradnja između Nemačke i Srbije?\nNemačko-srpska vojna saradnja se od 2003. odvija redovno: štabni razgovori, ekspertski razgovori, seminari, edukacije, zajedničke vežbe, razmena osoblja… Postoji čitav niz zajedničkih aktivnosti. Od početka pandemije izazvane korona virusom ove aktivnosti su skoro sasvim obustavljene. Međutim, obnovljene su stupanjem na snagu bilateralnog sporazuma o saradnji u oblasti odbrane u septembru 2021.\nNadam se da će u budućnosti biti realizovane mnogobrojne razmene koje za mene predstavljaju ključ uspešne saradnje. Lični doživljaj, zajednička vežba ili zajednička edukacija predstavljaju garanciju za uspeh. Na najvećem nivou se može odlučivati o svemu, ali lično iskustvo je najvažnije. Prvi sam nemački oficir koji je imao privilegiju da pohađa generalštabno usavršavanje u Srbiji. Bilo je veličanstveno iskustvo i posebna čast da živim i radim zajedno sa svojim srpskim kolegama.\nKakav je stav Savezne Republike Nemačke u vezi sa stvaranjem zajedničke vojske Evropske unije?\nBivši poverenik nemačkog Bundestaga za vojna pitanja Hans-Peter Bartels je to vrlo tačno formulisao: "Evropska vojska može da postoji uz NATO-u – ali nikad da ga zameni." Nemačka je članica NATO-a i EU i čvrsto je posvećena njihovim vrednostima. EU bi trebalo da ima zajedničku odbrambenu politiku što je intenzivirano tek proteklih nekoliko godina. Vidljiv primer za to je stalna strukturisana saradnja PESCO (Permanent Structured Cooperation). Ova inicijativa koja je osnovana 2017. obuhvata 46 projekata i predstavlja dobar početak za zajedničku budućnost.\nJa lično i te kako mogu da zamislim vojsku EU. Bundesver, na primer, već danas ima mešovite jedinice sa nekoliko država. Počelo je sa Nemačko-francuskom brigadom koja je uspostavljena 1989, a u kojoj nemački i francuski vojnici blisko sarađuju. Ona je danas sastavni deo naših oružanih snaga. Ko je to mogao da zamisli u junu 1945. godine? Ako i ubuduće želimo da imamo mirnu, ujedinjenu Evropu, treba da imamo i zajedničke oružane snage.


Broj umrlih i zaraženih od koronavirusa u Srbiji višestruko je veći od zvaničnog! - Čitaj.ba\nPočetna/Vijesti/Region/Broj umrlih i zaraženih od koronavirusa u Srbiji višestruko je veći od zvaničnog!\nBroj umrlih i zaraženih od koronavirusa u Srbiji višestruko je veći od zvaničnog!\nU Srbiji su od 19. marta do 1. juna 2020. od virusa korona umrla 632 pacijenata, što je za 388 više od zvanično saopćenog broja za taj period, koji iznosi 244, saznaje BIRN na osnovu uvida u podatke koji su dio zvaničnog državnog informacionog sistema Covid-19.\nPrema saznanju BIRN-a, broj zaraženih posljednih dana prošle sedmice kretao se između 300 i 340 dnevno, što daleko nadmašuje zvanične podatke od 97 novooboljelih.\nPodatak o broju zaraženih nalazi se u tabeli pod nazivom “Izvještaj za Vladu”, koja se pravi na osnovu pomenutog informacionog sistema. Tabela sadrži tri podatka – broj testiranih i pozitivnih u posljednja 24 sata, broj preminulih koji odobrava ministarstvo zdravlja, kao i zauzetost kreveta po bolnicama.\nNajveća razlika u broju umrlih primijećena je u Kliničkom centru Niš gdje je prema zvanično objavljenim podacima umrlo 77 pacijenata. Podaci iz informacionog sistema u koji je BIRN imao uvid pokazuju brojku od 243 preminulih čiji je rezultat testa označen kao pozitivan, što je razlika od 166 mrtvih.\nU KBC Dragiša Mišović broj umrlih je “smanjen” za 55 (39 zvanično saopćeno, 94 u informacionom sistemu), KBC Zemun zvanično ima 32 umrla pacijenta, dok se u sistemu nalaze podaci o 88 preminulih (razlika od 56), dok KBC Zvezdara zvanično ima 14, a u sistemu za 45 više – ukupno 59 mrtvih.\nU ostalim bolnicama razlike su nešto manje, pa je kod KBC Srbija razlika 17 pacijenata (zvanično saopćeno 33, u bazi 50), za KBC Kragujevac je zvanično rečeno 23, dok u sistemu ima 31 (razlika osam), itd. Za 29 pacijenta nije navedeno u kojoj su bolnici izdahnuli.\nPodaci pokazuju da broj smrtnih ishoda kreće da raste krajem marta, da vrhunac dostiže sredinom aprila i ostaje stabilan do kraja mjeseca.\nUpravo je posljednjeg dana marta, kao i 1. aprila na mobilne telefone svih građana Srbije stigla SMS poruka u kojoj je stajalo da je situacija dramatična i da se “približavamo scenariju iz Italije i Španije”.\nPrvi smrtni slučaj u bazi registrovan je 19. marta. Najviše smrtnih ishoda bilo je sredinom aprila kada je u prosjeku umiralo po 20 ljudi na dan koji su u bazi označeni kao pozitivni na virus, pokazuju podaci iz informacionog sistema.\nDvanaestog aprila preminule su 23 osobe, dok je zvanično saopćeno šest. Dan kasnije krizni štab je saopćio da je preminulo pet pacijenata, dok ih je u sistemu bilo 23, slično kao i 15. aprila kada je rečeno da je petoro priminulo, iako sistem pokazuje da ih je bilo 20 – za 15 više.\nBIRN je u više navrata pokušao da kontaktira nadležne iz Ministarstva zdravlja Srbije, članove Kriznog štaba, direktore bolnica i Instituta Batut kako bi saznao šta je uzrok velike razlike između zvanično saopćenih podataka i onih koji se nalaze u informacionom sistemu Covid-19, kao i ko je odlučivao koji će se brojevi zvanično predstaviti javnosti. Niko od njih nije odgovorio na pozive.\nGradonačelnik Živinica Samir Kamenjaković pozitivan na koronu: Zaražen na manifestaciji na kojoj je prisustvovao Komšić


Radio TV Stara Pazova - Efekti akcije "Solidarnost na delu"\nEfekti akcije "Solidarnost na delu"\nAkcija Crvenog krsta Srbije u kojoj aktivno učestvuje i opštinska organizacija Stara Pazova pod nazivom „Solidarnost na delu“ trajala je od 26. novembra do 26. дecembra 2012. godine. Milan Skoko, sekretar Crvenog krsta je u izjavi za RTV Stara Pazova rekao, da su očekivanja bila veća: -Međutim, objektivno sagledavajući težinu situacije u kojoj se svi zajedno nalazimo, dobro je na kraju prošlo. Sakupljeno je 20 tona odeće i obuće, 250 kilograma hrane, 350 kilograma\nostalih artikala, i 110.000 dinara. Ovih dana još od Feromonta očekujemo značajne količine odeće i obuće. Preko 700 kilograma i moram naglasiti da će tu biti puno nove garderobe i to ćemo ovih dana deliti po mestima, rekao je Skoko.


Zajednica Opština Crne Gore » Blog Archive » Decentralizacijom do demokratizacije i ekonomskog rasta na lokalnom nivou\nCentralne teme dvodnevne konferencije bile su decentralizacija, ekonomski rast i antikorupcija na lokalnom nivou, koje su uvijek aktuelne u opštinama i bude veliko interesovanje javnosti.\nKonferenciju je otvorio Aleksandar Bogdanović, Predsjednik Upravnog odbora Zajednice opština Crne Gore i Gradonačelnik Prijestonice Cetinje, koji je istakao da Crna Gora predstavlja primjer dobre prakse u regionu Zapadnog Balkana, kada je u pitanju borba protiv korupcije na nivou lokalne samouprave i zahvalio Misiji OEBS-a u Crnoj Gori koja već godinama podržava rad lokalnih samouprava u dijelu povećanja transparentnosti, efektivnosti rada, kao i razvijanja politika integriteta na lokalnom nivou.\n„Kvalitetna i efikasna decentralizacija, zasnovana na principima odgovornosti i transparentnosti rada lokalnih samouprava, moguća je samo uz uspostavljanje i stalno unapređivanje saradnje između lokalnih samouprava i njihovih asocijacija, na jednoj strani, i centralnih vlasti, na drugoj strani. Saradnja treba da se ostvaruje na principima zajedničkog rada na izradi zakonodavnog okvira i stvaranju uslova za njegovu implementaciju u praksi na način koji će obezbijediti efikasno vršenje poslova na lokalnom nivou“, istakao je on.\n“Lokalne samouprave u jugoistočnoj Evropi treba da redefinišu svoju strategiju i ožive proces decentralizacije kako bi ga vratile na pravi put. Decentralizacija u jugoistočnoj Evropi nije potrebna samo da bi se unaprijedio kvalitet javnih usluga i života njenih građana, već je to preduslov za dalju demokratizaciju, prevenciju sukoba interesa i obezbjeđenje ekonomskog rasta “, ocijenio Kelmend Zajazi, izvršni direktor NALAS-a.\nRefik Bojadžić, Generalni sekretar Zajednice opština Crne Gore istakao je da su lokalne vlasti jedna od glavnih osnova svakog demokratskog sistema, te da se pravo građana da obavljaju javne poslove, kao jedan od osnovnih demokratskih principa, može najneposrednije ostvariti na lokalnom nivou. Javne poslove, po pravilu, treba da vrše prije svega one vlasti koje su najbliže građanima.\n„Lokalna samouprava u Crnoj Gori se susreće sa određenim teškoćama, a i otvorenim pitanjima: koje nadležnosti dati lokalnim zajednicama, a koje zadržati na centralnom nivou; da li i kojoj mjeri treba promijeniti distribuciju javnih prihoda u korist lokalne samouprave i da li sadašnji koncept organizacije lokalne uprave i lokalnog službeničkog sistema može da obezbijedi dostizanje planiranih ciljeva da jedinice lokalne samouprave budu značajan činilac u stvaranju dobrog ekonomskog i socijalnog ambijenta za građane i privredu lokalne zajednice, a ne produžena ruka vlasti“, zaključio je Generalni sekretar.\nPredstavnici radnih grupa NALAS-a dali su pregled ostvarenih rezultata i prioritete u budućem radu do 2022. godine u različitim oblastima iz nadležnosti lokalne samouprave kao što su: energetska efikasnost, upravljanje čvrstim otpadom, prostorno planiranje, održivi turizam i fiskalna decentralizacija. Prema nalazima radnih grupa, neki od ključnih izazova na kojima treba raditi u narednom periodu su: poboljšanje zakonodavstva koje se odnosi na energetsku efikasnost i unapređenje kapaciteta za planiranje i sprovođenje mjera energetske efikasnosti na lokalnom nivou; zastupanje modela potpunog pokrivanja troškova u oblasti upravljanja čvrstim otpadom i otpadnim vodama koji će doprinijeti poboljšanju kvaliteta usluga; participativno prostorno planiranje koje će obezbijediti prihvatanje urbanističkih planova, promociju zelenih turističkih destinacija; unaprjeđenje mehanizama finansijskog ujednačavanja i njihove efekte na nacionalnom i regionalnom nivou. Ova pitanja će biti u fokusu Strateškog plana NALAS-a za period 2018-2022. godine.\nPredstavnici međunardnih organizacija OEBS-a, UNDP-a, GIZ-a, TIKA-e i KDZ-a Austrija govorili su o izuzetno uspješnoj saradnji sa jednicama lokalne samouprave i njihovim asocijacijama u zemljama jugoistočne Evrope i, između ostalog, istakli da u njima vide pouzdane partnere za realizaciju projekata koje finansijski podržavaju, a koji su usmjereni na unapređenje kvaliteta života građana.\nZaključujući konferenciju, predstavnici asocijacija lokalnih samouprava najavili su aktivnosti koje će realizovati na planu ostvarivanja svoje misije, tj. zastupanja interesa jedinica lokalne samouprave prema državnim organima i međunarodnim organizacijama; daljeg unapređnja zakonodavnog okvira i ambijenta u kojem jedinice lokalne samouprave vrše svoje poslove, a sve u cilju što efikasnijeg pružanja usluga građanima.\nKonferencija je okupila predstavnike 12 asocijacija lokalnih samouprava iz jugoistočne Evrope, međunarodnih organizacija, lokalnih i centralnih vlasti koji su diskutovali o gorućim temama od interesa za jedinice lokalne samouprave, razmijenili mišljenja, predstavili primjere dobre prakse i, koristeći iskustva evropskog zakonodavstva, dali smjernice za budući razvoj lokalne samouprave i pravce dalje decentralizacije do 2022. godine.


“Ruska strana će razmotriti koje će mere odmazde uvesti posle neprijateljskih mera Vašingtona”, rekla je Zaharova i dodala da su SAD “svesno izabrale put sukoba u bilateralnim odnosima koji su praktično svedeni na nulu”. Prema njenim rečima, nove najavljene sankcije predstavljaju “izmišljeni izgovor” dok su razlozi za njihovo uvođenje “izuzetno neprihvatlijvi”. “Ruske vlasti su direktno optužene da su koristile vojni nervni agens novičok, iako britanska strana nije do sada pružila nijedan dokaz o umešanosti Rusije”, dodala je Zaharova, insistirajući na tome da je Rusija u potpunosti uništila svoje zalihe hemijskog oružja. A portparol Kremlja Dmitrij Peskov osudio je kao “apsolutno neprihvatljive” nove ekonomske sankcije SAD Rusiji. “Smatramo apsolutno neprihvatljivim uvođenje novih ograničenja zbog slučaja iz Solsberija i smatramo ih nelegalnim”, rekao je Peskov, koji je za Vašington kazao da je “nepredvidljiv partner” i ponovo odbacio odgovornost Rusije za trovanje bivšeg ruskog agenta.\nInače, Stejt department je saopštio da su SAD ove nedelje zvanično zaključile da je Rusija koristila novičok za trovanje Skripalja i njegove ćerke i da zbog toga uvode sankcije Moskvi. Vašington se odlučio za nove sankcije uprkos naporima predsednika SAD Donalda Trampa da poboljša odnose s Rusijom i njenim predsednikom Vladimirom Putinom, i usred istrage mogućeg ruskog mešanja u američke predsedničke izbore 2016. godine. Sankcije Rusiji trebalo bi da stupe na snagu oko 22. avgusta.\nPošaljimo Vučića na more da nakratko odahnemo od njegove agresivne sveprisutnosti“Koha Ditore” bojkotuje Tačija jer ih je optužio da rade za Vučića


Balkansko prvenstvo za starije pionire i Evropski kup za juniore - Džudo Klub Partizan Kikinda - Judo Club Partizan Kikinda Serbia, džudo savez Vojvodine, džudo savez Srbije, Dragan Ciganović Ciga, Svetislav Vukmirica\nBalkansko prvenstvo za starije pionire i Evropski kup za juniore\nProteklog vikenda održana su dva velika međunarodna takmičenja Balkansko prvenstvo za starije pionire u Bugarskom gradu Plovdivu kao i Evropski kup za juniore u Mađarskom gradu Pakš.\nNa Balkanskom šampionatu učestvovalo je preko 300 takmičara, a naši pioniri Nevena Milić i Dejan Grujić su osvojili dve medalje srebro i bronzu i tako na pravi način prezentovali našu reprezentaciju i naš klub.\nNevena Milić u kategoriji do 44kg, 2. mesto\nDejan Grujić u kategoriji do 42kg, 3. mesto\nNa Evropskom kupu u Pakšu, učešće je imalo 24 države sa ukupno 407 takmičara, naš džudista Denis Jurakić u kategoriji do 60 kg, ostvario je veliki uspeh osvojivši bronzanu medalju i tako ponovo potvrdio svoj kvalitet.\n”Izuzetno sam zadovoljan što su svi predstavnici džudo kluba Partizan uzeli medalje, što govori o izuzetnom zalaganju, mada ćemo se potruditi da budemo još bolji i ostvarimo još veće rezultate”.\nBalkansko Plovdiv 2014


ponedeljak, 05 avgust 2019 15:02\nodbranile su titulu\nBasket ekipa “Ravangradske ajkule” odbranila je titulu osvojenu prošle godine na Otvorenom prvenstvu Grada Sombora u basketu. U finalu je savladana ekipa “Dalmatinski podrum”, a treće mesto osvojila je ekipa “STR Petrović” iz Apatina. Za prvo mesto pored medalja i pehara pobedniku je pripala i novčana nagrada od 90 hiljada dinara.\nNa ovogodišnjem turniru učestvovalo je 16 ekipa u seniorskoj konkurenciji, koje su dve večeri igrale kvalifikacije u grupnoj fazi. U nedelju u sjajnom ambijentu Sportskog centra "Soko" odigrana je završnica. Pored mečeva seniorskih ekipa, viđeno je i takmičenje pionirskih i kadetskih ekipa, kojih je ove godine mora se priznati bilo malo, i naravno takmičenje u šutiranju trojki. Najprecizniji ove godine bio je Lazar Gagić.\nCeo turnir je delom bio i humanitarnog karaktera, jer su i publika i igrači sakupljali dobrovoljan prilog za lečenje dečaka Radeta Puače. Pobednička ekipa od novčane nagrade donirala 10 hiljada u te svrhe. Pobednički tim "Ravangradske ajkule" činili su: Nemanja Pavkov, Milan Kusonić, Mihajlo Lončar i Igor Arnaut, koji je ujedno i proglašen za najboljeg igrača turnira.\nTurnir je i ove godine organizovao Sportski savez grada Sombora uz podršku grada Sombora i Sportskog centra “Soko” i naravno niza privatnih preduzeća kao sponzora.


EK će analizirati hrvatski zakon o ništavnosti optužnica\nEvropska komisija će analizirati Zakon o ništavnosti određenih pravnih akata pravosudnih tijela JNA, SFRJ i Srbije, koji je juče usvojio hrvatski Sabor, i poziva Hrvatsku da osigura uslove za nastavak konstruktivnog dijaloga u regionu o pitanju ratnih zločina.\nPeter Stano, portparol evropskog komesara za proširenje, rekao je da će Komisija analizirati da li su u konačnom dopunjenom tekstu uzete u obzir "zabrinutosti" Brisela u vezi nacrta ovog zakona sa kojima su ranije upoznati hrvatski partneri.\n"Upoznati smo da je usvojen ovaj osjetljiv zakon u hrvatskom parlamentu. U vezi sa tim ponavljamo važnost koju pridajemo, kao opšte pravilo na zapadnom Balkanu, regionalnoj saradnji, uključujući i onu koja je usmjerena na procesuiranje ratnih zločina, te pozivamo Hrvatsku da osigura uslove za nastavak konstruktivnog dijaloga u regionu o pitanju ratnih zločina", rekao je Stano.\nSabor Hrvatske juče je većinom glasova usvojio Zakon o ništavosti srpskih optužnica i Deklaraciju o nekim pitanjima saradnje pravosudnih tijela Hrvatske i Srbije, u kojoj se navodi da je Srbija povrijedila hrvatski suverenitet.\nSrbija se u tom tekstu poziva na sklapanje međudržavnog ugovora kojim bi se, u skladu s međunarodnim pravom, uredila pitanja nadležnosti za ratne zločine, zločine protiv čovečnosti i za genocid.\nVlada Hrvatske inicirala je donošenja zakona o ništavosti optužnica JNA i SFRJ zbog posljednjih optužnica protiv 44 hrvatska državljana uključujući i nekoliko ratnih rukovodilaca, za ratne zločine i genocid na području Vukovara 1991. godine\nPredsjednik Hrvatske Ivo Josipović smatra da Zakon o ništavnosti određenih pravnih akata pravosudnih tijela JNA, SFRJ i Srbije nije u saglasnosti sa Ustavom, te da zbog svojih slabosti nanosi i štetu međunarodnom ugledu zemlje, te najavio da će pred Ustavnim sudom tražiti ispitivanje ustavnosti ovog zakona.


U petak protest ispred Gradske uprave Bor - Bor 030\nNaslovna Vesti Politika U petak protest ispred Gradske uprave Bor\n21.11.2019. | 22:24\nPeti ovogodišnji protest protiv prekomernog aerozagađenja u Boru biće održan u petak 22. novembra ispred Zgrade Gradske uprave.\nInicijatori protesta Irena Živković ispred uduženja „Izbor postoji“ i Saša Stanković odbornik pokreta „Dveri“ u Skupštini Grada Bora, kazali su da je neposredni povod za okupljanje ispred gradske kuće obraćanje gradonačelnika Aleksandra Milikića posle prošlonedeljnog protesta.\nŽivković je ponovila da su protesti koji se u Boru održavaju isključivo građanski i ekološki, odnosno protiv prekomernog zagađenja, bez obzira na politički angažman organizatora.\n„Po Ustavu Republike Srbije moja politička aktivnost ne osporava moje pravo da branim zdravlje svoje dece i svoja ljudska prava“, kazala je Živković.\nOna je pojasnila da je u pripremi za prethodni protest policiji prijavila dolazak učesnika iz drugih i da je sa nadležnima dogovorila lokaciju na kojoj će biti parkirana njihova vozila, što je bilo najavljeno na društvenim mrežama.\nŽivković je osudila način na koji se gradonačelnik obratio novinaru Ljubiši Marinkoviću „samo zato što je pitao da li u Boru postoji aerozagađenje“.\nStanković je ocenio da gradonačelnik n“radi dovoljno na rešavanju problema zagađenja u gradu“.\n„On štiti bivše rukovodstvo RTB-a koja je dobrim delom zasluženo za ovu situaciju jer su umesto početnih 130 miliona doveli do toga da rekonstrukcija topionice košta 350 miliona dolara“, rekao je Stanković.\nOdbornik Stanković je pozvao Borane da u petak 22. novembra tačno u 12 časova dođu u Skupštinu grada i postave pitanja gradonačelniku u vezi sa aerozagađenjem.\nKabinet gradonačelnika: Prijemi građana subotom\nKabinet gradonačelnika Bora Aleksandra Milikića je odgovorio na dopis koji je Saša Stanković uputio u kome se navodi da su prijemi građana subotom, ali da su svi termini za 23. novembar popunjeni i da će naknadno biti informisani o datumu prijema.\nTakođe, u odgovoru koji je Stanković objavio na društvenim mrežama, piše da on kao odbornim može postaviti pitanja na narednoj sednici Skupštine grada.


Desetine hiljada Španaca demonstriralo zbog nezaposlenosti\nViše desetina hiljada Španaca demonstriralo je danas širom zemlje zbog velike nezaposlenosti koja je, kako tvrde, rezultat vladine nesposobnosti da vodi privredu, kao i zbog korupcionaških skandala.\nProteste u Madridu i 60 drugih mesta je zakazalo oko 150 organizacija, među njima i sindikati iz oblasti građevinarstva, automobilske industrije, kao i policijskih i zdravstvenih službi, preneo je AP.\nMnogi demonstranti istakli su poruke protiv premijera Marijana Rahoja i vladajuće Narodne partije za koju su vezane mnoge istrage zbog korupcije. Prema navodima policije, u Barseloni se okupilo oko 20.000 demonstranata, ali vlasti nisu iznele podatak za veliki skup u prestonici Madridu.\nNezaposlenost u Španiji dostigla je 26 odsto, a privreda se nalazi u recesiji, s tim što su mnogi mladi svršeni studenti i kvalifikovana radna snaga posao potražili u inostranstvu, navodi AP. Predstavnik Generalnog radničkog sindikata Kandido Mendes rekao je da je jasno da je narod odbacio vladine oštre mere štednje za koje tvrdi da mnoge guraju prema siromaštvu i od demokratije.


Studentkinjama Univerziteta Metropolitan stiglo i domaće priznanje\nČetiri studentkinje Fakulteta informacionih tehnologija Univerziteta Metropolitan osmislile su inovativni kompjuterski program čija je svrha poboljšanje fizičkih sposobnosti dece uzrasta do 14 godina i za to ostvarile međunarodni uspeh, a na domaćem terenu nagrađene su Svetosavskom nagradom.\nJovana Kovač, Ana Rodić, Jelena-Marina Bradarić i Maša Pejčić\nProgram, spoj informacionih tehnologija i fizičke kulture, omogućava pregled video uputstava za sportske igre, saopštio je Univerzitet Metropolitan.\nNastavnici mogu podeliti učenike u više grupa gde će se svaka grupa takmičiti u sportskim igrama, a kompjuterski program omogućava da se rezultat svake igre može upisati i pratiti pomoću interaktivne mape.\nAplikacija je kreativno osmišljena tako da podstiče takmičarski duh kod dece, navodi se u saopštenju i ističe da su autorke studentkinje Ana Rodić, Maša Pejčić, Jelena-Marina Bradarić i Jovana Kovač.\nZa svoj rad, prošle godine su osvojile prvo mesto na svetskom takmičenju u kreiranju mobilnih aplikacija koje organizuje Microsoft, što je bilo dovoljno i za domaće priznanje - Svetosavsku nagradu.\nOsvojile su Majkrosoftovu nagradu na svetskom takmičenju "Imedžin Kap" (Imagine Cup) za izradu aplikacije "Vindouz Foun 8" (Windows Phone 8) pod nazivom "Plejgraund" (Playground).\nUprava Univerziteta Metropolitan u saopštenju ukazuje da je ponosna na dobitnice nagrade i na dekana Fakulteta informacionih tehnologija profesoru doktoru Miroslavu Raspopović, koja radi sa studentkinjama na razvoju njihovih veština.\nStudentkinjama je juče, na Savindan, u Vladi Srbije uručena Svetosavska nagrada za 2013. godinu.\nTokom letnjeg perioda pored svega što cveta i što dostiže svoj najlepši oblik ima i štetočina kojima nije lako stati na put. Sigurno ste do sada probali mnogo opcija kako bi ste se rešili neprijatnosti koje najviše stvaraju glodari i bilo je uglavnom neuspešno, ali tome je došao kraj jer ne morate da strahujete zbog vaših zelenih površina i biljaka, već možete postaviti solarni rasterivač koji predstavlja efikasan i ekološki način za zaštitu od razornih podzemnih glodara i zmija!


Beograd, 15. Mart 2018. PR Objave: Saopštenje -\nOvog jula će kroz program praksi u inostranstvu Global Volunteer srpski studenti imati priliku da učestvuju na projektu Discover Morocco, koji ima za cilj da se pomoću društvenih mreža, video materijala, slika i blogova stvori svest o problemima sa kojima se suočava Maroko, ali i prikažu sve lepote ove države i njena autentičnost.\nGlobal Volunteer je program volonterskih praksi u inostranstvu i jedan je od programa praksi koje nudi omladinska organizacija AIESEC. Namenjen je mladim ljudima koji žele da rade na ličnom usavršavanju, otkrivanju novih i širenju svoje kulture.\nPraksa u Maroku drugačija je po tome što tokom njenog trajanja volonter ima priliku da postane stanovnik dva grada, tako što će u svakom provesti 3 sedmice. Fes je grad bogate istorije, kulture i arhitektonskih čuda, dok je prestonica Rabat, drugi grad u kome će volonter boraviti, karakteristična po svojim muzejima i gradskim kapijama.\nOva praksa praktikantu omogućava da tokom 6 nedelja postane deo potpuno drugačije kulture i podeli svoja iskustva na društvenim mrežama. Pravi je izbor za kreativce i umetnike, ljude koji vole fotografiju, pisanje i kreiranje video materijala, jer na mestu kao što je Maroko inspiracija za stvaranje ovakvih sadržaja sigurno neće manjkati.\nViše o praksi u Maroku, uslovima i opisu posla možete saznati OVDE, a imate mogućnost da pretražite i ostale, mnogobrojne prakse koje AIESEC nudi u preko 120 zemalja sveta.\nZa sve prakse u okviru programa Global Volunteer mogu se prijaviti mladi od 18 do 30 godina, a traju od 6 do 12 sedmica. Nije potrebno nikakvo prethodno radno iskustvo i smeštaj tokom cele prakse je obezbeđen.\nPrijavi se klikom na link: bit.do/goGlobal, a dodatne informacije možeš pronaći na sajtu AIESEC-a Srbije aiesec.org.rs.\nNaziv: AIESEC Serbia\nIme: Đorđe Ilić\nFunkcija: PR menadžer\nvolontiranje, aiesec, praksa u inostranstvu, maroko\nq: 19 - t: 0.03219 sec


kurs za profesore francuskog - kurs francuskog FLE\nDatumi i cene - Učitelj\nObuka iz francuskog za profesore\nKurs francuskog za profesore :\nJul/Avgust ili čitave godine za\nveć formirane grupe\nPedagoške staževe škole AZURLINGUA sastavili su njeni profesori.\nSvi specijalisti za nastavu francuskog kao stranog jezika i okupljeni oko pedagoškog projekta baziranog na modernoj metodologiji, oni su sastavili bogat i raznolik program koji može biti izabran i u programu COMENIUS.\nModuli i radionice ovog kursa su pre svega praktični. Oni se biraju "à la carte",\nu funkciji interesne sfere i ličnih potreba svakog od polaznika\nTrajanja jedne, dve tri ili četiri sedmice (po izboru), naši pedagoški staževi (u julu) omogućavaju vam da pratite obuku visokog nivoa kakvo god bilo vreme kojim raspolažete.\nOni se odvijaju u prijatnom ambijentu u samom srcu Nice i tim modulima i radionicama kurseva pridružuju tematske večeri kao i izlete sa ciljem da upoznate jednu od najlepših regija juga Francuske : Azurnu obalu.\nEfektivno smanjenje grupa (minimum 6, a maximum 15 osoba u grupi) garantuju kvalitet odnosa između predavača i stažista.\nOni omogućavaju efikasan rad dajući samom stažu ugodnu atmosferu.\nDoživite iskustvo obuke za profesora FLE sa Azurlingvom, škola koja je nosilac Kvaliteta Francuskog kao stranog jezika !\nObuka iz francuskog\nKursevi za školske grupe


Najpopularnije Android aplikacije i igre u 2015 godini — Online Tržište\nObjavio(la) Slavnic Predrag u kategoriji Android, Gaming, Internet zabava na dan 10. Decembra 2015. / ostavite komentar\nPrije par dana Google je objavio svoju godišnju “Best of” listu koja se sastoji od najboljih Android aplikacije i igara u 2015. godini.\nOno što je važno i što Google ističe jeste da se neke od odabranih aplikacija preporučuju globalno dok će se druge razlikovati od vašeg regiona, što je potpunosti u skladu sa Android-ovim uslovima korištenja.\nU ovom članku ćemo objaviti listu najpopularnijih Android aplikacija i igara u 2015. godini u SAD. Listu najpopularnijih aplikacija i igara za 2015 godinu možete pogledati na Google Play Store.\nNajpopularnije Android aplikacije 2015. godine (SAD)\nNajpopularnije Android igre 2015. godine (SAD)\nTakođer, kompanija je sastavila i listu najprodavanijih glazbenih albuma, filmova i televizijskih emisija.\nNajpopularniji filmovi 2015. godine\nNajpopularniji televizijske emisije 2015. godine\nNajpopularniji glazbeni albumi 2015. godine\n25 from Adele\nIf You're Reading This It's Too Late from Drake\nTo Pimp A Butterfly from Kendrick Lamar\nFifty Shades Of Grey (Original Motion Picture Soundtrack) from Various Artists\nBeauty Behind The Madness from The Weekend\nTagovi: Android, najpopularnije aplikacije, najpopularnije igre


U Kragujevcu raspisan prvi konkurs za sufinansiranje medijskih sadržaja od javnog značaja - Ekonomija - Dnevni list Danas\nPočetna » Ekonomija » U Kragujevcu raspisan prvi konkurs za sufinansiranje medijskih sadržaja od javnog značaja\n0Piše: Z.R. 26. januara 2021. 16.11\n– Nadam se da ćemo kroz ovaj konkurs, koji su mediji dugo čekali, uspeti da unapredimo kvalitet medijskih sadržaja koji se odnose na mnoge teme kao što je zaštita i razvoj ljudskih prava, obrazovni sistem, razvoj nauke, sporta i ostalih oblasti koje su važne Kragujevčanima, a manje zastupljene – rekao je Dašić danas za sajt gradske uprave u Kragujevcu.\nGrad Kragujevac je upravo, nakon šestogodišnjeg ignorisanja zakonske obaveze o sufinansiranju medijskih sadržaja od javnog značaja, po prvi put raspisao regularni javni poziv za učešće na konkursu “za sufinansiranje projekata za ostvarivanje javnog interesa u oblasti javnog informisanja na teritoriji Kragujevca za 2021. godinu.”\n– Predmet konkursa je proizvodnja medijskih sadržaja iz oblasti javnog informisanja koji doprinose istinitom, nepristrasnom, pravoremenom i potpunom informisanju svih građana Kragujevca. Javni poziv odnosno Konkurs raspisuje se za raspodelu sredstava u visini od 9,5 miliona dinara, od čega je devet namenjeno za sufinansiranje proizvodnje medijskih sadržaja, a 500 000 dinara za organizovanje i učešće na stručnim, naučnim i prigodnim skupovima, kao i unapređenja profesionalnih i etičkih standarda u oblasti javnog informisanja, navodi se u informaciji objavljenoj na sajtu gradske uprave.


Tag - Emanuel Makron - Informer\ntanjug 23. 09. 2017. 17:25 PROTESTI U PARIZU, TRAŽE OSTAVKU MAKRONA: Na hiljade ljudi se pobunilo protiv novog Zakona o radu!\nNa hiljade ljudi protestovalo je na trgu Bastilja u Francuskoj protiv aktuelnog predsednika Emanuela Makrona, zahtevajući od njega da podnese ostavkudetaljnije\nTanjug 20. 09. 2017. 20:08 VUČIĆ NAJAVIO: Makron početkom sledeće godine u Srbiji!\nPredsednik Srbije Aleksandar Vučić izjavio je da mu je francuski predsednik Emanuel Makron, sa kojim je danas razgovarao u Njujorku, rekao da planira da u prvom tromesečju sledeće godine poseti Srbijudetaljnije\ntanjug 20. 09. 2017. 18:01 VUČIĆ O RAZGOVORU SA MAKRONOM: Rekao mi je "Aleksandre, računajte na podršku Francuske"!\nPredsednik Srbije Aleksandar Vučić istakao je danas u Njujorku da mu je francuski predsednik Emanuel Makron, u razgovoru na Blumbergovom biznis forumu, preneo da može da računa na podršku Pariza za evropski put Srbije, te naglasio da se Srbija odlično predstavila ovih dana u Njujorku.detaljnije\nTanjug/Informer.rs 20. 09. 2017. 15:50 MAKRON VUČIĆU: Čuo sam da si veliki lider!\nPredsednik Srbije Aleksandar Vučić razgovarao je danas u Njujorku sa predsednikom Francuske Emanuelom Makronom, tokom Poslovnog foruma "Blumberg Global"detaljnije\ntanjug 19. 09. 2017. 23:47 PRVO SA MAKRONOM, ONDA KOD TRAMPA: Vučić na prezentaciji Pakta o zaštiti životne sredine!\nPredsednik Srbije Aleksandar Vučić prisustvovao je večeras u Njujorku prezentaciji Globalnog pakta o zaštiti životne sredine u organizaciji predsednika Francuske Emanuela Makrona. Ta prezentacija prateći je događaj Generalne skupštine Ujedinjenih nacijadetaljnije\nTanjug 12. 09. 2017. 13:59 (VIDEO) HAOS U FRANCUSKOJ! Na protestima protiv reformi zakona o radu, izbili ŽESTOKI SUKOBI POLICIJE I DEMONSTRANATA!\nOko 223.000 ljudi protestovalo je danas širom Francuske zbog reforme zakona o radu koju planira predsednik te zemlje Emanuel Makron, a na demonstracijama je uhapšeno 13 osoba, saopštilo je francusko Ministarstvo unutrašnjih poslovadetaljnije\ntanjug 27. 08. 2017. 21:00 ALO, ALO...REDŽEPE: Makron traži od Erdogana oslobađanje francuskog novinara!\nFrancuski predsednik Emanuel Makron danas je u razgovoru sa turskim predsednikom Tajipom Redžepom Erdoganom zatražio od Ankare da oslobodi francuskog novinara Lua Biroa.Biroa je turska granična policija privela na granici sa Irakom početkom avgustadetaljnije


Prijedor24 - Više od informacije! Bez navodnjavanja nema ni prinosa\nHome / Vijesti / Bez navodnjavanja nema ni prinosa\nElementarne nepogode previše utiču na poljoprivredu i bez značajnih ulaganja u narednih nekoliko godina u sisteme zaštite i navodnjavanja u RS od ozbiljne proizvodnje neće biti ništa, smatraju poljoprivrednici. Suša je jedan od najvećih problema sa kojima se trenutno suočavaju zemljoradnici, a samo rijetki su uspjeli da na svoja imanja instaliraju sistem za navodnjavanje.\nTakvih je u Republici Srpskoj, prema procjenama, od 10 do 15 odsto. Nedostatak novca, visoke kamatne stope na kredite te ograničeni i neredovni podsticaji najčešći su razlozi kojim se pravdaju ovako mizerni procenti poljoprivrednih površina na kojima se koristi voda. Stojan Marinković, predsjednik Saveza udruženja poljoprivrednih proizvođača RS, kaže kako je klima iz godine u godinu sve brutalnija i da je jasno da se bez navodnjavanja neće moći. “Očekujem da će uz pomoć subvencija poljoprivrednici pokušati da te površine značajno povećaju, a tome u prilog ide i činjenica da se na svim rejonima gdje se zemljište obrađuje voda nalazi na pet do šest metara dubine. Investicija ne mora biti preskupa.\nTu spada elektrifikacija i dovod struje na parcelu, zatim bušenje bunara, što nije velika stavka zbog blizine vode i zatim investicija i nabavka pumpe i sifona”, kaže Marinković. Sa druge strane, smatra kako nadležne institucije koje su zadužene za proširenje sortne liste za sjemena moraju pod hitno dodati na tu listu najnovije generacije hibrida koje su stvorene u agroklimatskim uslovima ekstremnih suša ili ekstremnih poplava, kako bi se došlo do optimalne proizvodnje. Da se bez ozbiljnih ulaganja neće moći opstati, svjesni su i voćari. Dragoja Dojčinović, predsjednik Udruženja voćara Republike Srpske, kaže kako se zasadi moraju pripremiti za sve vremenske prilike. “Svaka godina donese sušu, mraz ili grad. Samo ko bude imao sve obezbijeđene uslove za sve vremenske prilike i neprilike taj će opstati. Mislim da mali proizvođači neće opstati”, smatra on.\nPrema njegovim riječima, podsticaji su neredovni, nisu sigurni i voćari nikada nisu znali koliko će dobiti, tako da nisu smjeli ići u velike investicije. “Kada su banke u pitanju, one nemaju osjećaja za poljoprivedu i gledaju samo svoje interese, a kamate su izuzetno visoke. Krediti IRB-a su većini proizvođača nedostupni jer nemaju šta založiti, a zemlju i voćnjake pod hipoteku neće niko. Kamate komercijalnih banaka su velike, kreću se između 15 i 18 odsto, a poljoprivreda ne može podnijeti veću kamatu od dva odsto”, kaže on. U Ministarstvu poljoprivrede, šumarstva i vodoprivrede RS, iz kojeg nam nisu mogli reći koliko poljoprivrednih površina ima sistem navodnjavanja, kazali su kako postoji više linija preko kojih voćari i poljoprivrednici mogu doći do povoljnih sredstava.\nU okviru Fonda “Partner”, koji funkcioniše kao revolving fond, raspoloživo je oko 3,9 miliona KM po efektivnoj kamatnoj stopi do šest odsto godišnje. Iznosi su od 10.000 do 100.000 KM, grejs period do godinu dana, a rok otplate do pet godina. Takođe, u okviru kreditnih linija IRB RS moguće je finansiranje sistema za navodnjavanje i protivgradne mreže u iznosima od 5.000 do 50.000 KM. “Osnovni problem kod kreditiranja je prethodna zaduženost i nemogućnost obezbjeđenja garancija za novo zaduživanje”, kazali su u Ministarstvu.\nPrema važećem pravilniku, pravo na podsticaje za izgradnju sistema za navodnjavanje imaju poljoprivrednici koji izvrše ulaganja za navedenu namjenu u iznosu od minimalno 500 KM. Moguće je dobiti do 40 odsto sredstava od ukupne investicije, s tim da to ne može biti više od 3.000 KM po hektaru ili do 80.000 maraka. Kada su voćari u pitanju, oni mogu dobiti podsticaje za kupovinu protivgradne mreže, nosivih stubova za mrežu i sajli, boks paleta, kao i sistema za zaštitu od mraza na voćnjacima. Moguće je dobiti do 50 odsto podsticajnih sredstava, ali ne više od 10.000 KM po hektaru ili 80.000 KM po korisniku.


Početna Sombor Somborska policija sankcionisala 77 vozača zbog nepoštovanja saobraćajnih propisa\nSomborska policija sankcionisala 77 vozača zbog nepoštovanja saobraćajnih propisa\nPripadnici Ministarstva unutrašnjih poslova u Somboru, u lokalnoj akciji pojačane kontrole saobraćaja usmerenoj na otkrivanje prekršaja upravljanja vozilom pod dejstvom alkohola i psihoaktivnih supstanci, koja je sprovedena 23. januara, od 16 časova do ponoći, prekontrolisali su 335 vozača, od kojih je 77 sankcionisano zbog nepoštovanja saobraćajnih propisa.\nIz saobraćaja je isključeno ukupno 18 vozača, od kojih je 13 upravljalo vozilom pod dejstvom alkohola, a jedan pod dejstvom psihoaktivnih supstanci.\nTakođe, policija je iz saobraćaja isključila i trojicu mladića koji su automobilima upravljali sa probnom vozačkom dozvolom posle 23 sata i jednog koji je imao izrečenu zaštitnu meru zabrana upravljanja vozilom.\nOsam vozača je zadržano u prostorijama Policijske uprave do istrežnjenja, odnosno do 12 časova.\nNajviše vozača, njih 32, sankcionisano je zbog nekorišćenja sigurnosnog pojasa.\nIz policije apeluju na vozače da budu odgovorni prema sebi i drugima, da poštuju ograničenje brzine, da ne upravljaju vozilom pod dejstvom alkohola i koriste sigurnosni pojas na način na koji je to predvideo proizvođač vozila.\nTakođe, podsećaju da je u slučaju pojave snega, leda i poledice na kolovozu obavezno korišćenje zimske opreme i apeluju i na sve ostale učesnike u saobraćaju da poštuju saobraćajne propise, jer na taj način čuvaju svoj i živote drugih učesnika u saobraćaju.\nPrethodniPočinje prijava budućih đaka prvaka\nSledećiMultimedijalna oprema za KC „Laza Kostić“ u Somboru


Dan online - Drustvo: Uhapšen bivši oficir - 2017-03-20\nDrustvo NA GRANICI HRVATSKE I CRNE GORE Uhapšen bivši oficir\nPenzionisani kapetan bivše JNA Čedomir Borojević (54) državljanin Crne Gore i Hrvatske uhapšen je na graničnom prelazu Karasovići između Hrvatske i Crne Gore. Nakon hapšenja njemu je određen pritvor a, Županijsko državno tužilaštvo u Splitu donijelo je rješenje o provođenju istrage. Borojević je uhapšen po potjernici šibensko-kninske policije raspisane zbog sumnje da je počinio krivično djelo ratni zločin protiv civilnog stanovništva. Sudija za istrage splitskog Županijskog suda, prema pisanju hrvatskih medija, odredio je pritvor bivšem oficiru JNA zbog opasnosti od bjekstva.\nIpak, prema pisanju portala „Jutarnji list” Borojeviću će biti omogućeno da se brani sa slobode ukoliko plati jemstvo od 300.000 kuna (oko 40.000 eura).\nČedomir Borojević, penzionisani kapetan bojnog broda bivše JNA, sumnjiči se da je tokom napada JNA na Šibenik od 16. do 18. septembra 1991. godine, u svojstvu zapovjednika 20. Graničnog mornaričkog diviziona 8. Vojnopomorskog sektora JNA prenosio naredbe posadi patrolnog čamca da se napadne Šibenik bez izbora ciljeva, paljbom iz svog raspoloživog oružja po civilnim objektima i civilima, s ciljem zastrašivanja i zauzimanja grada.M.V.P.


DODIK: Ako nam uvedu sankcije, RS će krenuti u samostalnost! Ovo nije ni secesija ni otcepljenje! - Svetionik.com\n923 mesto 1\n1059 DODIK: Ako nam uvedu sankcije, RS će krenuti u samostalnost! Ovo nije ni secesija ni otcepljenje!\nKurir · 14.10.2021 22:09\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik izjavio je da će Republika Srpska krenuti ka samostalnosti, ako joj Evropska unija uvede sankcije.\nVidiš 3,887 vesti od ukupno 3,905.


„Stvari još nisu gotove“: Srbi poručuju — ostajemo uz Trampa! - 09.11.2020, Sputnik Srbija\n„Stvari još nisu gotove“: Srbi poručuju — ostajemo uz Trampa!\nOstajemo uz Trampa, procedure i Ustav i nastavljamo da se borimo, poručili su danas iz američke organizacije Srbi za Trampa 2020, u uverenju da, kako navode... 09.11.2020, Sputnik Srbija\nsvet, vesti, donald tramp, amerika, izbori\n13:04 09.11.2020 (Osveženo: 15:31 29.10.2021)\nOstajemo uz Trampa, procedure i Ustav i nastavljamo da se borimo, poručili su danas iz američke organizacije Srbi za Trampa 2020, u uverenju da, kako navode, "stvari još nisu gotove".\nTa organizacija poručuje da mediji ne mogu da odlučuju o izborima ili da biraju predsednika, već to čini ustav SAD.\nPredsednički izbori su gotovi samo kada se svaki zakoniti glas prebroji, obračuna, verifikuje, overi od strane državnih sekretara i kada se sastane Elektorski koledž, navodi organizacija u saopštenju za medije i ističe da se samo tako može očuvati poverenje u sistem i izborni integritet.\nPreko 70 miliona ljudi glasalo je za Trampa, ističu i tvrde da postoji dovoljno dokaza koji ukazuju na masovnu prevaru birača u Pensilvaniji, Viskonsinu, Mičigenu, Džordžiji, Nevadi, Arizoni i Severnoj Karolini, uključujući i statistički neverovatnu izlaznost birača.\nNastavićemo da radimo sa kampanjom i pravnim timovima na odbrani integriteta naših glasova i osporavanju izbornih rezultata svim pravnim sredstvima koja su na raspolaganju, uključujući i Vrhovni sud, poručili su iz organizacije Srbi za Trampa 2020.\nDemokrate su učinile sve da polarizuju ovu zemlju, stoji u saopštenju, u kome se ističe da demokrate pozivaju na jedinstvo, istovremeno preteći pronalaženjem informacija i sastavljanjem spiskova pristalica predsednika Trampa.\nOni su, navodi se dalje, brzo proglasili pobedu i počeli da igraju na ulicama, protiv svakog pravila uvedenog protiv Kovid-19, koje su nametali svih ovih meseci.


Deveti maj, dan koji opominje - Nikola Samardžić - Peščanik - Dev\n“Obojene revolucije”, u koje spada i petooktobarska, bile su samo odocneli odjek trijumfa liberalizma koji se, sasvim slučajno, odigrao na dvestagodišnjicu Francuske revolucije (1789-1989). Ograničeni uspeh «obojenih revolucija» neposredno ukazuje na domete pokreta iz 1989. koji nisu uspeli da transformišu one delove sovjetskog komonvelta koje je na okupu održala sinergija nomenklature i njenih službi, tradicionalnih društvenih ustanova i kolektivističkog mentaliteta. Uništavajući, u pomamnom besu, drugu Jugoslaviju, i svaku ideju regionalnog i evropskog udruživanja, postsovjetskom svetu vremenom se pridružila i Srbija. Nakon kratkotrajnog izleta u demokratiju ona se tom putu vratila postepenim usporavanjem i osporavanjem reformi koje su, kako se ispostavilo, imale manjinsku društvenu i političku podršku i zavisile su od energije i života jednog čoveka.\nDa li je Dan Evrope praznik samo onog dela kontinenta koji se osnovano može smatrati slobodnim, srećnim i uspešnim? Da li je, nakon dva stoleća liberalizma, opravdano pretpostaviti da se evropske granice završavaju upravo na obodima sopstvenih integracionih ostvarenja? Kakav je smisao sutrašnjeg dana u Srbiji, koju ponovo prožimaju osećanja besa i osujećenosti? Da li je ona usamljena, na Zapadnom Balkanu, u kontinuitetu nacionalnog totalitarizma, i da li će nastavak evropskih integracija biti dovoljna supstitucija institucionalnom potiskivanju tradicionalne politike? Da li je vezivanje za iracionalne i potrošene mitove, poput ruskog i kosovskog, zatrlo njenu evropsku agendu? Da li je slučajno ugodnije postavljati pitanja nego nuditi odgovore i onda kad su, upravo evropskom primeru, oni sasvim jednostavni i očigledni?\nU Srbiji se ionako ne vodi iskrena i uverljiva debata o njenom evropskom identitetu. Ne postoje dve strane, u njenoj političkoj javnosti, koje u osnovi dele liberalne i demokratske vrednosti. Te dve strane ne postoje ni u institucijama. Važnost instrumenata sile, ponovo ogoljena u tekućim pregovorima o sastavu buduće vlade, koji dopuštaju da se uhode, prisluškuju, nadziru i ucenjuju i politički protivnici i koalicioni partneri, i upravlja državnim resursima i tranzicionim zahvatima, ukazuje na institucionalno poreklo, istovremeno, upravljačkog sloja i teoretičara demokratskog bloka. Dvotrećinska antiliberalna većina u novom parlamentu ponovo otvara antievropski i antiregionalni diskurs. Poslednja od demokratskih institucija je predsednik Republike. Ali, on je preterano popustljiv u pregovorima oko sastava buduće vlade koji se najmanje dotiču budućnosti, između ostalog i evropske, i građana koji su ga neposredno izabrali, i onih koji su, kao žrtve tranzicije i oskudnog materijalnog i obrazovnog stanja, zaslužili jasne i odlučne poruke. Kao podsećanje na njihove stvarne potrebe koje se možda neće ostvariti u izglednom vremenu, koje predstoji, i više su predmet dugoročnih, gotovo istorijskih opredeljenja. U tom smislu je politika aktuelnog premijera određenija i on će svoje buduće neuspehe, poput gubitka Kosova ili povratka Srbije evropskim integracijama, umeti lakše da opravda opstrukcijom u zemlji, stanjem stvari u međunarodnim odnosima, i okolnostima u kojima su njegovi stvarni politički partneri nepodnošljivo udaljeni, sa one strane evropskih granica koje Srbiju opisuju sa svih strana. Možda je, u ovom trenutku, liberalnoj i evropskoj politici, u Srbiji, geografija jedini pouzdan saveznik.\nSvetlana Lukić je nedavno ispravno primetila da ugodnosti evropskog građanstva u Srbiji upravo uživa njena antievropska i antiliberalna nomenklatura: materijalno blagostanje, sloboda putovanja, vrhunska medicinska nega, školovanje potomaka na Zapadu. Ali je nomenklatura istovremeno prepreka na evropskom putu zemlji u celini. Uključujući dominantna politička opredeljenja koja su, u svetlosti potrebnog optimizma, impulsivna, emotivna i privremena. Da li je samo izlizana fraza upitati se da li i Srbija ima pravo i potrebu da se pridruži polovini milijarde onih koji su svojim trudom, strpljenjem i kompromisima kojima su izmeštali ustaljene tokove događaja, strukturirali prostor otvorenog tržišta, slobodnog kretanja, razmene ideja? Ako ništa drugo, evropski politički i kulturni identitet ne podudara se sa evropskim institucionalnim granicama, i u tome je veličina evropske ideje.\nUostalom, mesto Srbije u evropskim integracijama određeno je čitavim istorijskim tokom koji je pokrenut davnom kapitulacijom nacističke Nemačke. (Na to je podsetilo, između ostalog, samo prividno udaljeno pogoršanje odnosa Estonije i Rusije.) Dan Evrope ne odnosi se na totalnu i konačnu pobedu nad totalitarizmom. Pad Berlinskog zida ostavio je, na onoj strani evropske i liberalne ekspanzije, evropska, u geografskim smislu, prostranstva ispunjena nacionalnim i socijalnim frustracijama kojima uporno manipulišu postsovjetske autoritarne nomenklature. “Obojene revolucije” upravo su zbog toga samo delimično uspele. Konačno, sam smisao evropske ideje, uključujući njenu dalekosežnu istorijsku misiju, podrazumeva nastavak njenog institucionalnog prodora i tamo gde je njeno većinsko prihvatanje trenutno nezamislivo.


Hrvatski komentari povodom povlačenja PKS iz Zagreba - Biznis i Finansije\nHome\tVestiBiznis & Finansije\tHrvatski komentari povodom povlačenja PKS iz Zagreba\nOn objašnjava da su novčani problemi posledica promene u načinu finansiranja privrednih komora, koja se u Hrvatskoj tek priprema, dok je u Srbiji obavezno članstvo ukinuto još 1. janura ove godine. Mogućnost dobrovoljnog učlanjivanja srezalo je prihode PKS-u, pa su morali da snize troškove zatvarajući nekoliko predstavništva u inostranstvu i smanjenjem broja zaposlenih.\nSličan scenario očekuje se i u Hrvatskoj, pišu tamošnji mediji. Par meseci pre hapšenja svog čelnog čoveka, Nadana Vidoševića, Hrvatska gospodarska komora (HGK) je zatvorila šest inostranih kancelarija, ali nakon što su u javnost procurele informacije o pljački koja se meri milionskim iznosima, zatvaranje Komore je zatržano i putem peticija. Bez obzira na razmere skandala, prema poslednjim izjavama vd predsednika HGK-a Sabine Škrtić, još nije jasno hoće li obavezne članarine biti potpuno ukinute, drastično smanjene ili neznatno manje.\n„I dok se Hrvati premišljaju, u susednoj Srbiji znatno su odlučniji“, ocenjuje se u komentarima. „Osim što su zatvorili nekoliko stranih predstavništava PKS-a, iz ambasada Srbije povučeni su letos ekonomski savetnici“, što Drenislav Žekič, pak ocenjuje kao poteze koji će naštetiti srpskim privrednim interesima. Na pitanje šta je uradio za godinu dana rada na čelu zagrebačke kancelarije PKS-a, i da li je uspeo da dovede više srpskih kompanija „s obzirom da ih u Hrvaskoj posluje tek desetak“, Žekić odgovara: „Od ulaska Hrvatske u EU, ovde se povećao broj srpskih firmi, koje su došle direktno ili preko svojih partnera, ili su ovde pronašle distributere“. Ističe da je Neofyton iz Novog Sada otvorio predstavništvo u Hrvatskoj, te da je Bambi iz Požarevca sklopio ugovor za distribuciju sa firmom MPS.\nDrenislav Žekić, bivši PR u Podravci i dugogodišnji novinar HTV-a, smatra da komorski sistem nema prave alternative, bez obzira na asocijacije poslodavaca. Ističe da takav sistem imaju sve velike i razvijene ekonomije kao što su SAD, Nemačka, Italija i Austrija. „Naravno, ključan je njihov kvalitet i efikasnost, koliko uspevaju da pruže dobre usluge. Članarine mogu biti dobrovoljne, ako se definiše model finansiranja koji će osigurati dovoljno novca“, zaključuje Žekić, koji će nastaviti da radi kao kao konsultant u sopstvenoj firmi.


Hidrometeorološki zavod Srbije: Nema mesta panici zbog “ruske prognoze” | Gde Investirati\nHidrometeorološki zavod Srbije: Nema mesta panici zbog “ruske prognoze”\nPovodom ruske vremenske prognoze za Srbiju, kojom se predviđaju obilnije padavine nego 2014. godine, meteorolog Nedeljko Todorović rekao je za RTS da je teško predvideti toliko dana unapred koja će količina kiše pasti i da Republički hidrometeorološki zavod Srbije ne očekuje tolike padavine.\n“Koristimo neke proverene modele stranih država, čak i domaće modele. Oslanjamo se na nekoliko tih modela, pre svega na Evropski centar i nemačku nacionalnu službu, i na osnovu toga se daju prognoze”, ističe Todorović.\n“Teško je tri, četiri dana unapred tvrditi sa velikom pouzdanošću da će biti ova ili ona količina padavina”, objašnjava Todorović, meteorolog sa 37 godina iskustva.\nPrema njegovim rečima, a po prognozi RHMZ-a, u četvrtak bi trebalo da bude velika količina padavina u istočnoj i centralnoj Srbiji, kao i južnim i jugozapadnim delovima zemlje. U petak se takve padavine očekuju u centralnim, zapadnim i jugozapadnim krajevima, i to ista količina – između 10 i 30 litara.\n“Kada bi se ta dva dana sabrala, u onim predelima, Šumadija, zapadna Srbija, valjevski kraj, pa i zapadno Pomoravlje, koje je i sada zahvaćeno, i jugozapad Srbije, u pojedinim regionima moglo bi da bude između 30 i 50 litara”, kaže Todorović.\n“Mislim da će nivo vode prilično da opadne, ali sudeći prema količinama kiše, biće ponovo porasta vodostaja. Međutim, ne mogu da kažem da li će voda da prelije”, rekao je Todorović.\nPrevious Konkurs za istraživače\nNext 6 trikova po preporuci naučnika koji pomažu da se dobro naspavate\nTags kišapoplavaRepublički hidrometeorološki zavod SrbijeRHMZ\nSrbija: Uskoro se ukida porez na donacije i poklone\nU prvoj polovini 2017. godine trebalo bi da bude ukinut porez na donacije i humanitarnu pomoć u Srbiji , pišu Večernje novosti.


Parking rampe i motori za kapije | Watchout Security\n“Ne možemo rešiti probleme na isti način na koji smo ih stvorili.”\nSistem tehničke zaštite koji unapređuje nivo bezbednosti jesu parking rampe.\nPrvo što posetilac primeti čak i pre samog objekta je upravo rampa za parking.\nRampa je efikasno sredstvo za sprečavanje neovlašćenog ulaza vozila u ograđeni prostor, javne garaže, ulaza na zajednički parking stambenih objekata i druge objekte.\nČesta pojava na ulazima u kompanije sa velikom frekvencijom prolaza su automatske kapije. U poređenju sa automatskim kapijama, velika prednost parking rampe je brzina otvaranja. Parking rampe koje Watchout Security ima u ponudi mogu se podizati ili spuštati za samo dve sekunde. U odnosu na kapiju kojoj je potrebno, u zavisnosti od širine, od 20 sekundi pa na više.\nNaše parking rampe rade na 24V DC i imaju mogućnost baterijskog napajanja, koje će omogućiti da koristite rampu čak i kada mnogi to ne mogu – kada nema struje.\nUkoliko dođe do fizičkog oštećenja parking rampe garantujemo osposobljavanje ili zamenu delova u roku od 24 sata od poziva kroz uslugu održavanja.\nU zavisnosti od konkretnih potreba korisnika, parking rampu moguće je povezati sa čitačima kartica, otiska prsta, daljinskim upravljačima, GSM modulima za upravljanje putem mobilnih telefona, induktivnim petljama, mikrotalasnim radarima PRAP, fotoćelijama.\nGarantujemo najpovoljniju cenu za ugradnju modula koji će vam omogućiti upravljanje rampom preko Vašeg mobilnog telefona.\nAutomatsko podizanje rampi, preko nalepnica za vetrobran ili plastičnog taga koji se pričvršćuje spolja, omogućava drastično manje zadržavanje vozila kod ulaska u javne objekte i garaže, firme, magacine, stovarišta, otkupne stanice i gradilišta. Ukratko, ubrzava se prolaz svuda gde postoji rampa. Za stanara zgrade ili vlasnika kuće sa garažom podiže se kvalitet stanovanja.\nZašto kod nas kupiti parking rampu ili motor za kapije:\nsaradnja sa vodećim svetskim brendom u oblasti mehaničkih barijera kao što je ICARUS QUIKO.


EBRD i Svetska banka: Povećaćemo ulaganja u Srbiju | Kamatica\nPočetna > vest > EBRD i Svetska banka: Povećaćemo ulaganja u Srbiju\nTekst objavljen: 21.04.2017 9:31\nVAŠINGTON, 21. aprila (Tanjug) - Ministar finansija Dušan Vujović razgovarao je danas sa predstavnicima Evropske banke za obnovu i razvoj (EBRD) i Svetske banke o primeni postojećeg programa saradnje između tih finansijskih institucija i Srbije, koji uključuje podršku restruktuiranju finansijskog sektora i javnih preduzeća, i razvoj poslovnog okruženja.\nPotpredsednik EBRD, Alan Pilou, izrazio je na sastanku sa Vujovićem, održanom u okviru prolećnog zasedanja MMF i Svetske banke u Vašingtonu, zadovoljstvo zbog susreta sa srpskom delegacijom rekavši da Srbija ostavlja utisak stabilne i sigurne zemlje na Balkanu, saopšteno je iy Ministarstva finansija.\nPilou je dodao da se u "političkom šumu" koji postoji među nekim zemljama Zapadnog Balkana, Srbija vidno izdvojila kao ostrvo stabilnosti i dobrog oslonca za ceo region.\nEBRD je pozitivno ocenila stabilan rast i posvećenost reformama u Srbiji, iskazavši spremnost da poveća ulaganja u našu zemlju, kako kroz savetodavnu i finansijsku podršku, tako i kroz aktivno uključivanje u rešavanje pitanja problematičnih kredita, a na osnovu Strategije koju je donela Vlada Srbije.\nRegionalna direktorka Svetske banke za Jugoistočnu Evropu, Elen Goldstin, ocenila je da Srbija ostvaruje posebno dobre rezultate u domenu makro monetarne stabilizacije i fiskalne konsolidacije, ali i da preokret trenda rasta bruto društvenog proizvoda sa negativnog na pozitivan, neosporno ukazuje na uspeh u sprovođenju programa.\nDodao je da Srbija sada ima uvid u realne mogućnosti razvoja, te da joj to pomaže da precizno definiše prioritete u nastavku fiskalnog prilagođavanja, jačanju kapaciteta i efikasnosti.\n"Iako još uvek predstoji dosta rada, put kojim Srbija ide je isti kao i onaj kojim idu sve uspešne ekonomije", izjavio je Miler i dodao da je cilj - oličen u stvaranju plodnog tla za investitore, stalni progres i napredak - dostižan.\nOn je naglasio da upornost u sprovođenju mera ne sme da izostane, jer će rezultat teških mera biti zrelo tržište i bolji rejting, a da će Svetska banka nastaviti da sarađuje i pruža podršku Vladi Srbije tokom izazova koji još predstoje.\nMinistar finansija je povodom narednih koraka u poslednjoj godini programa, rekao da je Srbija usresređena na implementaciju započetih reformi i da je stabilna situacija u finansijama baza da kreativno odgovori mogućim izazovima do i nakon formiranja nove Vlade Srbije.\nVujović istakao da će Srbija nastaviti putem dinamičnog privrednog rasta i stabilne makroekonomske situacije, naglašavajući značaj podrške koju u ovom domenu, kroz strukturne i druge zajmove, pružaju EBRD i Svetska banka.